Cuba markanx reforma migratoria uka jikxatañ amtax sarantxiwa\tJaqukipäw uñt'ayata/apkatata 20 chinuqa phaxsi 2013 17:56 GMT\nAk uñt'ayama: 14 uru chinuqa phaxsit aka 2013 marana reforma migratoria ukaw Cuba markan utt'asiwayi, ukax Cuba markat mistuñatak mantañatakiw yanapt'ani. Diario digital Havana Times [en], ukampix cubanonakax mä pasaporte ukhx yaqha markar sarañatakix 24 phaxsinw mayispa, jan gobiernor kuna premiso mayisa. Machaq reglamento ukax nayra “mistuñatak permiso” ukat “Jawillt'aw qillqata” uka mayiñax utjkan ukarux jark't'iwa. Llumpaqa phaxsit 2012 marata, “Eva yaqha uñtäwinakapa” mä aski “misiones internacionalistas”, yaqha markanakat gubernamentales uksat yanapanak apayani, Melisa Cordero kullakax amtasinwa wila masinakat jayankas jakasiwita:\nAka revista digital ukarjamaxa, “amuyasiwa walja cubanos ukanakaruw yanapt'ani, mä visado ukakiw utjañapa ukampix anqaxa makanakarux jasakw sarpxakispa. Jilpach markanakanw mantañatakix visado ukx mayipxi.”\nMaysatx agencia AP ukax mä qillqat uñt'ayi, “mayni yatiyirirjamaxa, qullayasiñ utat walja p'iqt'irinakaruw sawar urun Ministro de Salud jupamp tantachasiñatak jawsana, ukatx yatiyanw mä resolucionxata ukax uka markat mistuñatak aski ukxat qillqatanwa”.\nAk uñt'ayama: twitter facebook reddit googleplusEmail Imprimiñataki QillqiriElaine Díaz\nAka blog ullart'apxañäni English, Català, Português, Deutsch, Français, Español\nCitizen MediaHuman RightsMigration & ImmigrationPolíticaÚltimas Noticias


Génesis 18 QA97 - Tatitusti Abrahamarojj Encinas de - Bible Search\nDiosajj Abrahamar mä wawa churañataquiw arsu\n1Tatitusti Abrahamarojj Encinas de Mamre sat chekanwa wasitat uñstäna; Abrahamasti carpa puncun kont'atäscänwa, niya cheka ururaquïnwa. 2Abrahamasti uñatatasinjja quimsa jakenacaruw jupa nayräjjan sayt'atäsquir uñjäna. Uñjasinsti mäqhiw sarthapi uca jakenacar catokañataqui, uqhamarac p'ekepsa oraker puriñcamaw alt'asiraquïna, 3aqham sasa:\n—Tatitojja, achict'asmawa, janiquiy mäqhi saramti. 4Jumataqui waliquïchi ucqhajj mä juc'a uma mayï cayunacam jarekasiñamataqui, ucatsti mä juc'a rato koka ch'iwir samart'añamataqui. 5Naya sirviriman utapar visitt'atamatsti mä juc'a mank'a apanirapipjjäma, mank't'asipjjañamataqui, uqhamat ch'amani sarasipcañamataquiqui.\n—Waliquiw, uqhamajja —sasaw uca jakenacajj ucqharojj samarapjjäna.\n6Abrahamasti carpaparuw mantawayäna, ucatsti Sara warmiparojj saraquïnwa:\n—Janc'aqui, mä pä tunca kilo jac'u aptasin t'ant'anac luram —sasa.\n7Ucatsti Abrahamajj cawqhanccäntejj uywanacapajj ucaruw janc'aqui jalaraquïna, ucatsti cawquïritejj suma liq'ïcäna uca vaca kallwa irptanïna, ucatsti maynïri sirviriparuw churäna, uca sirviristi janc'aquiraquiw mank'añataqui waquicht'anïna. 8Uca vaca kallut sipansa, Abrahamajj cuajat lechempi, jan cuajat lechempi churaraquïna, wali suma sirvt'araquïna jupanacan koka c'uchun mank'añapcamajja.\n9Mank'aña tucuyjjatatsti, uca jakenacajj Abrahamarojj jisct'apjjänwa:\n—¿Cawquinquis Sara warmimajja? —sasa.\n—Qhä carpancasquiw —sasaw Abrahamajj saraquïna.\n10Ucatsti maynïrejj saraquïnwa:\n—Mara aca horasaw visitt'iri cutt'aniraquï, ucqhataquisti Sara warmimajj mä yokall wawanïniwa —sasa.\nUcañcamasti Sarajj Abrahaman khepäjjapanwa, carpa mantañäwjan take uca parlatanac isch'uquiscäna. 11Abrahamampi, Sara warmipampisti wali chuymanëjjapjjänwa, uqhamarus Saran phajjsi wilapas chhaktjjaraquïnwa. 12Ucat Sarajj larusïna, saraquïnwa: “Cunjämarac wawanïriststi, chachajjasa, nayasa wali chuymanëjjapjjstjjaya” sasa. 13Ucampisa Tatitojj Abrahamarojj sascaquïnwa:\n—¿Cunatsa Sarajj larusi? ¿Janit iyawsqui chuymani tokeru wawanïñjja? 14¿Utjaspati Tatitutaquisti cuna lurañas jupataqui wali ch'amätapa? Mara aca horasaw visitir cutt'aniraquï, ucqhataquisti Sarajj mä yokall wawanïniwa —sasa.\n15Uc ist'asinsti, Sarajj ajjsarthapïnwa, ucatsti c'arisiñ munäna, aqham sasa:\n—Janiw nayajj laruscti —sasa.\nUcampisa Tatitojj juparojj saraquïnwa:\n—Jïsa, larustawa —sasa.\nAbrahamajj Sodomataquiw Diosar mayi\n16Uca khepatsti uca visitanacajj sayt'asjjapjjänwa, ucatsti Sodoma marca tokeruw sarjjarupjjaraquïna. Abrahamasti jupanac chicaraquiw sartäna qhitanucjjañataqui. 17Ucatsti Tatitojj saraquïnwa: “Abrahamarusti siristwa cuntejj lurcä ucjja, 18niyaquejjay jupajj mä jach'a ch'amani marcan awquipächinejja. Jupa toke take marcanacar bendiciñataquiw arsuractjja. 19Nayaraquiw juparojj ajlliracta wawanacaparu nayan yatichäwinacajjar jaysaña yatekapjjañapataqui, uqhamarus cunatejj chekapäqui asquïcaraqui ucanac lurapjjañapataqui, uqhamat nayajj take arsüwinacajjaru phokhañajjataqui” sasa. 20Uqhamasti Tatitojj sänwa:\n—Sodomanquiri, uqhamarac Gomorranquiri jakenacajj sinti jan wali jakenacat uñt'atäpjjewa, juchanacapasti sinti jan walipuniraquiwa. 21Jichhajj nayajj uñjiriw sarä chekpachapuniti jucha luratanacapajj sintïpacha janicha uc yatiñataqui, uqhamatwa yatiraquëjja.\n22Uca jakenacat paninisti Sodoma tokerupuniw sarjjapjjänjja, ucampis Abrahamajj Tatitun nayrakataparuw kheparascäna. 23Juparu mä juc'ampi jac'achasisinsti jisct'änwa:\n—¿Jan juchani jakenacarojj juchaninacampi chicti t'unjaraquïta? 24Inampisa pheska tuncani jan juchan jakenacajj utjascaspa uca marcanjja. Uqhamäquipansa, ¿t'unjascaquïtati uca marcarojja, janiraquiti perdoncasma uca pheska tuncani jan juchan jakenac laycojja? 25¡Janiw waquiscaspati uqham jan juchanirojja juchaninacampi chica jiwarayañamajja, panpachanis pachpa jucha lurapcaspa uqhama! ¡Jan uc luramti! Jumajj aca mundpachana jach'a juezätawa, ¿janiti chekaparu uñjcäta? —sasa.\n26Ucatsti Tatitojj saraquïnwa:\n—Pheska tunca asqui jakenactejj uca Sodoma marcan jicjjäta ucqhajj, uca jan juchani jakenac laycojj perdonäw take uca marcan jaquir jakenacarojja —sasa.\n27Ucampis Abrahamajj sascaquïnwa:\n—Perdonit nayan uqham jumar parlatajjata, jumasti Diosätawa, nayasti mä jisc'a jakequïtwa; 28ucampisa inas faltchini pheskani uca pheska tuncani jan juchan jakenacar phokhachañataquejja, ¿uca pheskani faltquipansa t'unjascaquïtati uca marcarojja? —sasa.\n—Pusi tunca pheskani jan juchan jakenactejj jicjjatäjja, janiw uca marcarojj t'unjcäti —sasa.\n29—Inas pusi tunca jan juchan jakenacac utjchini —sasa, Abrahamajj sascaquïnwa.\n—Uca pusi tuncani laycojj janiw uca marcarojj t'unjcäti —sasaw Tatitojj saraquïna.\n30Ucampis Abrahamajj Tatiturojj achict'ascaquïnwa:\n—Tata, janiy colerasimti nayan uca toket jumar parlascaquitajjata. Inas quimsa tunca jan juchan jakenacaqui jicjjatchïta —sasa.\n—Uca quimsa tuncani jan juchan jakenac laycojj marcarojj perdonäwa —sasa.\n31Abrahamasti wasitat sascaquïnwa:\n—Tata, nayajj sintiw p'eke usuysma parlatajjampejja, ucampisa, ¿cunsa lurasma pä tunca jan juchan jakenacaqui jicjjatasma ucqhajja? —sasa.\n—Uca pä tuncani laycojj janiw marcarojj t'unjcäti —sasa.\n—Tata, jan nayatac colerasimti, aca maya cutimpi arst'ä, ucatsti janiw mayampsa parlcjjäti, ¿tunca jan juchani jakenacaqui jicjjatasma ucqhajj cunsa lurasma? —sasa.\n—Uca tuncani laycojj janiw marcarojj t'unjcäti —sasa.\n33Cunapachatejj Tatitojj Abrahamampi parlañ tucuyjjän ucqhajj uca chekatjja sarawayjjänwa, Abrahamasti carpaparuraquiw cuttjjäna.


Siria: Tanques sat illapt’ir k’añaskunakax Hama markaruw Ramadán uru purikpan mantapxi · Global Voices Aymarata\nJaqukipäw uñt'ayata/apkatata 12 Lakan phaxsi 2011 12:35 GMT\nAka blog ullart'apxañäni Français, русский, Ελληνικά, Português, Malagasy, Italiano, Español, Nederlands, বাংলা, 繁體中文, 简体中文, English\nAka uñart’awix (post) jiwasan jach’a uñakipaw pä waranq tunka mayani marana Siria markan arsuwinakatawa.\nRamadán jak’axa, Hama markar pallapallanakaw mantapxi, Hama markar mantapxi [en] yatiyawinx siw, pusi tunka jaqinak jiwayas [en] niya tunka mayani arumirj uras saraqkipan samarañ ur kimsa tunka urunak saraqkipan willka kuti phaxsita. Jaljatawix mayjt’ayawiyiw sapa mayn sirionakan amuyunakapa, masacres kunatix Hama markax uñjasiwayiw aka pachax jach’ jach’a mulljawina.\nJuk’amp tuitenakax (tuiteos) aka alwa urasax yatiyaw chint’anak uñacht’ayapxi, waljan Siria markan ukhamarak anqankirinakax irjapxiw jiwayawinaka, yaqhipanakax phiñasipxiw kunatix amuyapxiw yaqha markanakar q’aymjamanaka. Ukampirus, yaqhanakax, Hama markan yatiyawinak uñjasax pächasitaw arst’apxi. deekelgen963, Hama markan yatiyawinak uñjasaxpächasitaw arst’apxi.\nMä khatatit jakkir jamuq Shams News Network yatiyaw Tama (Red Noticiosa Shams) uñast’ayiw jach’a purakan Lata illapt’irinak markar manataskasa:\nBBC, Shaimaa Khalil, Hama markatx siwa jakkir ukch’pach lurasiwit jamuqanak uñast’ayirinakarux, uka jakkir jamuqax anchitax akan uñjañaskiwa.\nJan Hama markan yatintat yatiyirinakampixa, yatiyawinakax utt’ayataw arnaqxirinak yatiyirinakamp ukhmarak markan jakirinakampiru, @wissamtarif ukatx @malathaumran khitinakatix wal waraqas aka jamuqanak ukhmarak jakkir jamuqanak uñjayasipxi.\nAka uñat’awix (post)jiwasan jach’a uñakipaw pä waranq tunka mayani maran Siria markan arsuwinakatawa.


Bible in one year - Aymara Bible 1997 - July 12\n2 Crónicas 19:1-11\n1. Judá marcanquir Josafat reyejja c'umara, sumaquiwa Jerusalén marcan palacioparu cutt'anjjäna.\n2. Ucampis Hanani chachan Jehú yokapaw jupar jicjjatiri saräna, aqham sasaw jisct'araquïna: —¿Cunatsa ankha jakeru yanapta, uqhamarac Tatitun uñisirinacapampisa sumancaractajja? Uca laycuwa Tatitojj jumampejja colerasejja.\n3. Ucampis yakha suma luratanacamawa jumanjja utji, jumasti Asera diosan lantinacapajj aca orakena utjcäna ucanacaruwa tucjtajja, uqhamarac Tatitur thaktañarusa uchasiractawa —sasa.\n4. Josafat reyisti Jerusalén marcanwa jacäna, ucatsti jupajj marcaparojj sarapunïnwa uñjt'iri Beersebat kalltasina, Efraín kollucama, jakenacaru nayra awquinacapan Tatit Diosapar cutt'ayaniñataqui.\n5. Ucjjarusti juezanacwa utt'ayäna Judá orakena nuwasiatac waquichata take marcanacana.\n6. Ucatsti juezanacarojj sänwa: “Cuntï lurapcäta ucanacjja sumwa amuyasipjjäta, janiw jakenacan sutiparu chekar ujapjjätati, jan ucasti Tatitun sutiparuwa chekapar uñjapjjäta, juparaquiw jumanacampïscani cunapachatï pantasipjjäta ucqhasa.\n7. Uqhamasti Tatiturojj ajjsarapjjam, uqhamarac suma amuyasipjjaraquim cuntï lurapcäta ucanacanjja, jiwasan Tatit Diosasasti janiw alekaqui uñjcaniti jan chekapar luratjja, mä kawkhaniruqui uñjatarusa, ni kollke chilltañanacsa” sasa.\n8. Uqhamaraquiw Josafat reyejj Jerusalén marcana utt'ayäna levitanaca, sacerdotenaca, uqhamarac Israelana familianacapat jilïrinacaparusa, juezata sirvipjjañapataqui Diosar arcañana, uqhamarac Jerusalenanquiri jakenacan ch'ajjwatanacapa uñjañataquisa.\n9. Jupanacarusti aca ewjjanacwa churäna: “Jumanacasti Tatitur ajjsarasawa lurañanacamjja lurapjjäta, suma phokhasina, chekaparu lurasinaraqui.\n10. Marca masinacamajja cawquïr marcanacatsa mä ch'ajjwa apanipjjani jumanacana chekapar uñjapjjañamataqui, mä jiwayatajj juchati janicha; uqhamata leyinacarjama, arsutanacarjama, cheka sarayañanacaru, ewjja arunacaru uñjatäñapataqui. Ewjjapjjam jan Tatitun nayrakatapana jucha lurapjjañapataqui, uqhamata Tatitojj jan jumanacataqui colerasiñapataqui, uqhamarac jupanacataquesa. Jumanacasti acanac phokhapjjam, ucatsti juchajj janiw jumanacanccaniti.\n11. Amarías jach'a jilïri sacerdotewa jumanacar ujapjjätam Diosan arunacap toketjja, ucatsti marca toketa uñjerejja Ismael chachan Zebadías yokaparaquïniwa, jupajj Judá tribunjja jilïriwa; ucatjja levitanacajja jumanacan yanapirinacamäpjjaniwa. ¡Uqhamasti ch'amachasipjjam, ucatsti phokhapjjaraquim! ¡Tatitojj qhititejj asqui lurcani ucampïpan!” sasa.\n2 Crónicas 20:1-37\n1. Ucat kheparusti moabitanacasa, amonitanacasa, meunitanacampi mayacht'asisinwa Josafat reyir nuwiri jutapjjäna.\n2. Ucatsti mayninacawa Josafat reyir yatiyiri sarapjjäna: “¡Edom Mar Muerto sat kotäqui uca qhursa toketwa mä jach'a ejercitojj jumampi nuwasir juti! ¡Jupanacasti Hazezón-tamar ucancjjapjjewa!” sasa. (Hazezón-tamar ucasti En-gadi sañaracwa munaraqui).\n3. Josafat reyisti walwa ajjsarayasïna, ucatsti Tatitur maqhatjjawa amtasïna. Ucatjja ayunañataquiw take Judá orakpacharu yatiyäna,\n4. Judá orakenquir jakenacajja Tatitur yanapa mayiñataquiw tantachasïna. Judá orakena take marcanacapatwa jakenacajj purinipjjäna.\n5. Josafat reyisti Judá chekanquiri jakenacajj Jerusalenana tantachasipcäna uca taypiruwa sayt'asïna, Tatitun templopa machaka uta ankäjja nayrakatana,\n6. Ucatsti art'änwa: “Nayra awquinacajjan Tatit Diosapa, ¡jumätawa alajjpachanquiri Diosajja, jumaraquiw take marcanacarus apnakasctajja! ¡Juman amparamanquiwa ch'amasa, munañanïñasa, janiw qhitis jumataquejj sayt'asiñapäquiti!\n7. Nanacan Diosajja, jumawa Israel marcana nayrakatapata jakonuctajja aca oraken jaquir jakenacarojja, ucatsti juman munata Abrahaman wawanacaparuw wiñayataqui churtajja.\n8. Ucana suma utt'asjjasinjja, mä templo lurayäna jumataqui, aqham sasa:\n9. ‘Jiwasarutejj cuna jan walisa mä mutuyäwisa jutani mä guerrasa, ususa, mank'at t'akhesiñasa ucqhajja, aca templo nayrakatanwa tantachasipjjäjja, jumajj aca temploncatam laycu, nanacasti t'akhesitanacajjanwa yanapa mayipjjäma, jumasti ist'apjjetätawa, ucatsti khespiyapjjaraquitätawa’ sasa.\n10. Jichhasti acajjaya amonitanacasa, moabitanacasa, uqhamarac Seir kollunquirinacasa, cunapachatï Egiptot israelitanacajj jutasipcäna ucqhajja janiw jumajj muncäyätati uca orakenacaru mantañanacapjja, jan ucasti jupanacatjja saraktapjjänwa, ucatsti janiw tucjapcänti.\n11. Jichhasti ucata ñankha cutiyañataquiwa nuwir jutapjje orakemata apanucuñataqui, aca oraksti jumaw churapjjestajja nanacan catusianacajjataqui.\n12. Nanacan Diosajja, ¿janit jumajj jupanacar mutuycätajja? Nanacansti janiw ch'amanacajjajja utjapquituti uca jach'a ejercitojj nuwir jutapquitu ucampi nuwasiñataquejja. ¡Nanacasti janiw cun lurañataquis ch'amanïpcti, ucatwa jumaruqui utanipjjsmajja! ” sasa.\n13. Judá orakenquir take jakenacawa Tatitun nayrakatapancapjjäna, uqhamarac warminacapasa, wawanacapasa, jisc'a wawanacapasa.\n14. Uqhama take jakenacajj tantachatäsipcäna ucqhajja, Zacariasana Jahaziel yokapa qhititï Benaía chachan allchhipäcäna, jupasti Jeiel chachan yokaparaquïnwa, uqhamarac Matanías chachan allchhiparaqui, qhititï Asaf chachan saraker wawanacapat levitäcäna ucajja, Tatitun ajayupanïnwa.\n15. Jupasti sänwa: “Judá, uqhamaraqui Jerusalén marcan jaquir jakenaca, uqhamarac juma Josafat reyisa, Tatitusti aqham sapjjtamwa: ‘Jan ajjsarapjjamti, janiraqui uca jach'a ejército uñjasinsa sustjasipjjamti, aca nuwasiñajja janiw jumanacancquiti, jan ucasti Diosanquiwa.\n16. Jumanacasti arumanthiwa alwat nuwantir sarapjjäta. Jupanacasti Sis sat uca amstwa maqhatasinipqui, ucatsti jumanacajj jicjjatapjjätawa Jeruel wasara ucatasi jawira tucuyana.\n17. Janiw jumanacati nuwasipcätajja, ucampis jumanacajj sum waquichasipjjam, alekt'apjjaquiraquim, ucatsti uñjapjjätawa cunjämtï Tatitojj jumanacar khespiyapcätam uca. ¡Jerusalenanquiri, Judá orakenquir jakenaca, jan ajjsarapjjamti, janirac sustjasipjjamsa; arumanthi alwasti jupanacamp nuwasir sarapjjam, Tatitusti jumanacampïsquiwa!’ ” sasa.\n18. Ucatsti Josafat reyejj quillt'asisinwa p'eke parapampi oraker puriñcama alt'asïna, uqhamaraquiw Judá orakenquiri, Jerusalén marcanquiri jakenacasa quillt'asipjjaraquïna Tatitun nayrakatapana yupaychañataqui.\n19. Ucatsti Coat chachat saraker wawanacapat levitanacasti, uqhamarac Coré chachat saraker wawanacapasa Israelan Tatit Diosaparu jach'at k'ochuñ kalltapjjäna.\n20. Khepärmanthisti wali alwatwa sartasipjjäna Tecoa wasara tokeru sarañataqui. Mistuña horasansti Josafat reyejj sayt'asisinwa säna: “Ist'apjjeta Jerusalenanquiri, uqhamarac Judá orakenquir jakenaca: Tatit Diosamaru iyawsapjjam, ucatsti janiw ajjsarapcätati; jaysapjjam profetanacaparu, ucatsti take cunasa jumanacataquejj waliquïscaniwa” sasa.\n21. Marcaru jisct'asinsti, yakhep k'ochurinacwa utt'ayäna kollana isinacampi isthapita, uqhamarac soldadonacapan nayrakatap sarasinaraqui Tatiturojj k'ochunac k'ochupjjäna: “Tatiturojj yuspagarapjjam, munasiñapasti wiñayataquiwa” sasa.\n22. Ucatsti cunapachatï wali cusisita k'ochunaca k'ochuña kalltapjjäna ucqhajja, Tatitojj jan walt'ayawa kalltäna amonitanaca moabitanaca, uqhamarac Seir sat kolluta jutirinaca taypina, qhitinacatejj Judá marcar nuwir jutapcäna ucanacana. Jupanacasti atipjatäpjjänwa.\n23. Moabitanacampi amonitanacampejja nuwapjjänwa Seir kollut jutirinacaru, ucatsti takwa tucjapjjäna, ucatjja jupanacar tucjasinjja jupanaccamaraquiwa tucjasipjjaraquïna.\n24. Cunapachatï Judá marcanquiri jakenacajj cawcqhattï wasarajj utascäna ucqhar purinisajja, uisirinacapan ejercitopa uñtasinjja, jiwatanacaqui oraker liwirtatcamacwa uñjapjjäna; ¡janiw maynis khespcataynati!\n25. Ucatsti Josafat reyimpi jakenacapampejja jalapjjänwa cunanactejj uisirinacapajj jaytawayapcäna ucanaca aptasiri, ucatjja jupanacajj jicjjatapjjänwa walja uywanaca, armanaca, isinaca, uqhamarac wali jila alani yänacaraqui, take ucanacwa catuntasipjjäna. Walja yänacawa utjäna, janiw jupanacajj apthapiñataqui ch'amanïpcänti. Waljätap laycusti quimsa uruwa uca yänaca apthapipjjäna.\n26. Pusïri urunsti Beraca sat vallena tantachasisinwa Tatitur bendicipjjäna. Ucatwa uca chekajj Beraca valle sat sutichatäna, uca sutimpïsquiwa jichhürcama.\n27. Ucatsti Judá, uqhamarac Jerusalenanquir take jakenacawa Josafat reyin khepapa wali cusisita Jerusalén marcar cutt'anjjapjjäna, Tatituw jupanacarojj cusisiña churäna uñisirinacapata khespiyasina.\n28. Cunapachatï Jerusalenaru puripjjäna ucqhasti, Tatitun temploparuwa sarapjjäna salterionacampi, cítara, uqhamarac trompetanacan tocañanacapampi.\n29. Tatitojj Israelan uisirinacapampi nuwasitap yatisinjja, take marcanacawa Diosaru ajjsarapjjäna.\n30. Uqhamawa Josafatan reinopajja sumaqui sarantäna, Diosaw jupar samara churäna marca jac'anacapampi.\n31. Josafat reyejj uqhamawa Judá marcjja apnakäna. Jupasti cunapachatï quimsa tunca pheskani maranïna ucqhawa apnakaña kalltäna, ucatsti pä tunca pheiskcani marawa Jerusalenana apnakäna. Taycapasti Azuba sat sutinïnwa, jupasti Silhi sat chachan phuchapänwa.\n32. Josafat reyisti Asa awquipjamawa cheka cancañampi sarnakäna. Jupan luratanacapasti chekapänwa Tatitun nayrakatapana.\n33. Ucampis yakha diosanacan santuarionacapajja janïrawa aparpayatäcänti, marcasti janiw suma thurt'atäcänti nayra awquinacapan Diosapar arcañataquejja.\n34. Ucat ucjjar sarnakäwipasti kalltata tucuycamajja kellkatawa Hanani chachan Jehú yokapana crónicas sat libropana, uqhamaraquiw kellkt'ataraqui Israelan reyinacapan libropansa.\n35. Khepjjarusti Judá orakenquir Josafat reyejj Israelanquir Ocozías reyimpiwa mayachasïna, jupasti ñankha lurir chachänwa.\n36. Josafat reyisti jupar jakcattasawa barconaca lurañaru uchasïna, Tarsis marcar sarañataqui, ucatsti Ezión-geber chekanwa lurapjjäna.\n37. Ucatsti Dodava sat chachan Maresa chekanquiri Eliezer yokapaw aca arunaca jutir urunacata Josafat reyitaqui parläna: “Tatitusti jisc'a jisc'wa tucjani cuntï jumajj lurctajja ucanaca, Ocoziasampi mayachasitam laycu” sasa. Chekpachansa barconacajja jisc'a jisc'awa tucusïna, ucatsti janiw Tarsis marcarojj sarcjjapjjänti.\n1. Diosajj alajjpach tantachasïwin sayt'asïna, angelanacan muyuntataw taripirinacarojj taripäna:\n2. “¿Cunapachcamarac jan wal taripapjjätasti? ¿Cunapachcamarac ñankha lurir jakenacar arjjatapjjätasti?\n3. Jan yäkat jakeru, wajchar yanapt'apjjam, jan cunan jakeru, pist'ayasir jaker chekapar uñjapjjam,\n4. jan yäkat jakeru, jan cunan jakenacar arjjatapjjam, ñankha lurir jakenacat tuwakapjjam.\n5. “Jumanacasti janiw yatipctati, janiraquiw amuyt'apctasa, ch'amacan sarnakapjjtajja. Aca oraken utt'äwipasti qhathatisquiwa.\n6. Nayajj khanañchapjjsmawa: Jumanacajj diosäsipcamsa, takpachanis Alajjpachanquirin wawapäsipcam,\n7. take jakjamaw quipcac jiwapjjäta, munañan cancañamp apnaker jilïrinacjamaw aynacht'apjjaraquïta” sasa.\n8. Diosay, sartasiquimaya, orakerojj taripamaya, jumanquiw takpach marcanacajja.\n29. Jach'a jach'a tucuñasti waynanacanjja ch'amanacapanquiwa; chuyman awquinacanjja jank'o ñic'utanacapawa mä jach'añchäwejja.\n30. Jaken ñankhanac luratapatjja, jawk'jjañampi usuchnokañampiw kolli; uca jawk'jatanacawa chuymapjja waliptayi.\n1. Pablomp Silasampisti Anfípolis, uqhamarac Apolonia sat marcanac pasasinjja, Tesalonicaruw puripjjäna. Ucansti judionacan mä sinagogapaw utjäna.\n2. Pablosti luräwiparjamajj uca sinagogaruw saräna. Ucansti quimsa semanaw jupanacampejj sapa samarañ urun parläna.\n3. Kellkatanacarjamaw Pablojj jupanacar khanañchäna: “Cristojj t'akhesiñapapunïnwa, ucatsti waquisiraquïnwa jiwatata jactañapajja. Qhitittï nayajj jumanacar parlapcsma uca Jesusapï Diosan qhitanit Cristojja” sasa.\n4. Uca arunac ist'asinsti, yakhep judionacajj iyawsapjjänwa. Ucatwa Pablompir Silasampir jakcattapjje. Diosar yupaychir griego jakenacasti waljaniraquiw iyawsapjjäna, uqhamarac wali aytat warminacatsa.\n5. Ucampis jan iyawsir judionacajj colerasisina callenquir khoru jayra jakenacwa irpthapipjjäna. Ucanac anthapisinsti marca jakenacaruw amtayapjjäna, ucat pejjtunacajj sarti. Jasonan utapar chhuct'asinsti, Pablompir Silasampiruw thaktapjjäna, ucat waysusin jakenacar catuyañataqui.\n6. Uca utan jan jicjjatasinsti, Jasonaruquiw catuntasin katatjjapjjäna, mä kawkha jilatanacampir cuna, marca jilïrinac nayrakataru. Ucatsti jach'at irsupjjäna. “¡Aca jakenacajj take chekanwa jakenacar pejjtupjje. Jichhasti acaruraquiw jutapjje.\n7. Ucanacarusti Jasonaw utapar catoke. Jupanacasti Romanquir jach'a reyin leyinacap contraw sayt'apjje: ‘Yakha reyiw utji, Jesús sata!’ sasa.\n8. Ucanac ist'asinsti, jakenacampi marca jilïrinacampejj wal ojjtapjjäna.\n9. Ucampis Jasonampi, maynïr jilatanacampejj, jilïrinacarojj kollke churapjjäna, ucatwa jupanacar antutapjjäna.\n10. Uca arumpachaw jilatanacajj Pablompir Silasampirojj Berea marcar qhitjjapjje. Uca marcar puris ucspachaw jupanacajj judionacan sinagogapar sarapjjäna.\n11. Uca marcanquir judionacasti juc'amp suma chuymanïpjjänwa, Tesalonicanquir judionacat sipansa. Jupanacasti take chuymaw Pablompir Silasampirojj isch'uquipjjäna. Sapüruraquiw Kellkatanacsa yatjjatapjjäna —Uca arunacajj ¿chekapunïpachati janicha? —sasa.\n12. Ucatsti waljaniw jupanacatjj iyawsapjjäna, uqhamaraquiw walja griego chachanacasa, wali aytat griego warminacasa.\n13. Ucampis Tesalonicanquir judionacajja, Pablon Berean Tatitun arunacap parlataparaquiqui yatisinjja, ucarojj sarapjjaraquiquïnwa. Ucatsti jakenacarojj ucanjj uqhamaraquiw ojjtayapjjäna.\n14. Ucat ucspachaw jilatanacajj Pablorojj jach'a kota thiyar qhitapjjäna. Ucampis Silasamp Timoteompiquiw pachpa Berean kheparjjapjjäna.\n15. Pablor irpapcän ucanacasti, Atenas marcacamaw juparojj irpjjapjjäna. Uca irpirinacasti cuttanjjasinjja ewjja arunacwa apanïna Silasamp Timoteompejj janc'aqui Pablon ucar sarjjapjjañapataqui.


Éxodo 21 - Holy Bible [Aymara Bible 1997] - (Éxo 21)\n“Aca leyinacwa jumajj yatiyäta:\nSapaquitejj purinchi ucajja sapaquiraquiw sarjjañapa; ucampis warminïchi ucajja warmipajj jupampiraquiw sarjjañapa.\nUcampis uywiripatejj warmi churchïna, ucatsti uca warmejj jupatac wawanacanïchi ucajja, warmimpi wawanacampejj uywirimpiw kheparjjañapa, sirviristi chacha sapaquiw sarjjañapajja.\nUcampis sirviritejj jan librëña muncchi warmiparu, wawanacaparu, uywiriparu munatap laycu ucajja,\nuywiripajj Diosan ucar irpasinjja, uta puncuru jan ucajj uta puncu marcor saycatayasinwa mä p'iyañampi jinchjja p'iyjañapa, uqhamata uca sirvirejj wiñayatac jupan sirviripäñapataqui.\n“Uqhamarac maynitejj phuchapa sirviritac aljchi ucajja, jupasti janiw mistuñapäquiti sirvirïñatjja chacha sirvirjamajja.\nUcampis patronatejj uca sirvir tawako jan esposapatac catuñ muncchi, jan munatap laycu ucajja, patronajj yakha uca tawako alasiña munchi ucajja iyawsañapawa. Ucampis janis muncchi ucasa janiw jaya marcanquir jakerojj aljañapäquiti.\nUcampis yokapampitejj casarchi ucajja, waquisiwa phuchaparjam uñjañapa.\nUcampis aca quimsa lurañanactejj jan phokcani ucajja, warmejj librëjjañapawa, jupasti janiw cunsa librëjjatapatjja pagañapäquiti.\n“Qhititejj masiparu chhojjriñchasa jiwaycani ucajja, jiwayataraquïniwa.\nUcampis qhititejj jan amtañampi jiwaycani, ucampis Diosat waquischi jiwañapajja ucasti nayaw yatiyäma cawqha chekarutejj jan juchañchatäñatac jaltañamäqui ucjja.\n“Uqhamarac qhititejj awquiparu, taycaparu nuwcani ucajja jiwayatäñaparaquiwa.\n“Ucampis nuwasisatejj maynejj masiparu chhojjriñchi kalampisa, jan ucajj amparampi ch'acusinsa chhojjriñchi ucat iquiñaru jakontchi; ucampis jan jiwaycchi ucajja,\nuca chhojjriñchirejja janiw juchañchatäcaniti, cunapachatejj chhojjriñchatajj iquiñat sartjjasa thujrut yanapani sarnakjjani ucqhajja. Ucampis chhojjriñchirejja pagañapawa usutäqui uca urunacata, uqhamarac kollayatanacatsa.\n“Uqhamarac qhititejj sirvirinacaparojj chacharusa, warmirusa lawampi jawc'jasa jiwaycani ucajja juchañchatäniwa.\nUcampis sirviritejj mä uru jan ucajj pä urusa jacawayascchi ucajja, jawk'jirejj janiw juchañchatäcjjaniti, sirvirejj jupancatap laycu.\n“Uqhamarac pä jaketejj nuwasisa mä usur warmiru nuwatatasa janïr wawachasiñäquipana sullsuycani; ucampis jan uca warmejj jiwcchiniti ucajja, uca nuwatatir jakejja multa pagañapawa, uca warmin chachapajj kawkhtejj mayqui juezanac nayrakatanjja uqhamarjama.\nUcampis uca usuchjat warmitejj jiwjjchi ucajja, pagañapawa jacañatjja jacañaraqui,\nnayratjja nayraraqui, lacatjja lacaraqui, amparatjja amparampiraqui, cayutjja cayumpiraqui,\nnaqhantayatajj naqhantayañampiraqui, chhojjritjja chhojjriñchañampiraqui, ch'acutatjja ch'acumpiraqui.\n“Uqhamarac qhititejj sirvirinacaparojj chacharusa, warmirusa nayrat ch'acutatasa juyqhuptaycchi ucajja, uca sirviriparojj qhitjjañapawa librëjjañapataqui nayra juyqhuptayatap laycu.\nUqhamarac qhititejj sirvirinacaparu chacharusa, warmirusa nuwjasa laca ch'aqha apschi ucarojja antutjjañaparaquiquiwa librëjjañapataqui laca ch'aqha apsutap laycu.\n“Mä orko vacatejj wajjrjasa chacharusa, jan ucajj warmirusa jiwayani ucajja, orko vacarojj kalampi c'upjasaw jiwayatäñapa, ucampis janiw aychapjja mank'apjjañapäquiti, ni vacanirus cunsa pagapjjañapäquiti.\nUcampis orko vacatejj wajjrasiripunïchïna, ucat mayniru wajjrjasa jiwaychi ucajja kalampi c'upjasa jiwayatäñapawa. Uqhamarac vacanisa yatcasa jan ist'asisa uywatapatsti jiwayatäñaparaquiquiwa.\nUcampis jan jiwayañataqui multanactejj mayipjjchi ucajja jiwirejj pagañapawa multa jan jiwañataquejja, kawkhtejj mayipqui uqhamarjama.\nUca quipcaraquiquiw lurataraquiquïni cunapachatejj yokall wawarusa, imill wawarusa wajjrjani ucqhajja.\nUqhamarac sirvirinacarutejj chacharusa warmirusa wajjrjchi ucajja orko vacajj kalampi c'upjasajj jiwayatäñaparaquiquiwa, ucampis sirvirin uywiriparojja vacanejja pagañapawa quimsa tunca kollke.\n“Uca quipcaraqui maynitejj phuch'u jan atjjatcchiti, jan ucajj phuch'u p'iysusinsa jan atjjatcchiti ucata ucaru vacasa, jan ucajj asnosa jalantasa jiwchi ucajja,\nphuch'unejja uca uywanirojja pagañapawa, ucampis phuch'unejja uca jiwat uywjja catusjjañapawa.\n“Uqhamarac maynin orko vacapatejj mayni masipan vacaparu wajjrantas jiwaychi ucajja jacquir orko vaca aljantasinjja paniniw jaljasipjjañapa, uca quipcaraquiw jiwat vacan aychapa aljasinsa jaljasipjjañaparaqui.\nUcampis orko vacatejj wajjrasiripunïchi ucat yatcasina vacanejj jan ist'asisa uywascacchi ucajja waquisiwa jiwat vacatjja jacquir vaca churjjañapa, ucat jiwat vacasti jupataquiquëjjañapawa.


Isaías 14 - Holy Bible [Aymara Bible 1997] - (Isa 14)\nJïsa, Tatitojj Jacobotjja qhuyapt'ayasiniwa, Israelarusti wasitatwa jupan ajllisitapat uñt'asjjani, israelita jakenacasti wasitatwa orakenacaparojj utjnokasjjapjjaraquini. Jaya marcan utjir jakenacasti jupanacarojj jac'achasipjjaraquiniwa, Jacobon marcapampisti mayachasjjapjjaraquiniwa.\nWalja marcanacaraquiw israelitanacarojj catokapjjani, marcapcamaraquiw mayaqui jutapjjani, israelitanacasti esclavotwa jupanacarojj catuntapjjani Tatitun orakepanjja. Israelitanacasti, preso catuntatwa apapjjani, qhitinacatejj jupanacarojj t'akhesiyapcän ucanacarojj t'akhesiyapjjaraquiniwa.\nIsrael marca, cunapachatejj Tatitojj t'akhesiñanacamat samaraycätam ucqhajja, uqhamaraqui llaquisitanacamata, jachcaña esclavo tucutamata samarañ churcätam ucqhajj\naca k'ochwa k'ocht'asïta Babilonia reyit larusisa: “¡Uñtapjjam, cunas jichhajj tucu t'akhesiyirisajja! ¡cunarus puri jichhajj jach'a jach'a tucurejja!\nTatitojj uca ñankha luririn ch'amapjja tucjiwa, uca khoru jaken varapsti, p'aquinokaraquiwa,\nqhititejj marcanacarojj colerasiñampi t'akhesiyänjja, jan inact'asaraquiw mutuyaraquïnjja, marcanacarusti wali colerataraqui tucjänjja, jan qhuyapt'ayasisaraqui arcnakänjja.\nTake acapachaw jichhajj sumancjje samarataquiraqui jicjjatasi cusisiñat arnakasiraqui.\nLibanonquir pinonacasa cedro kokanacasa, jupan aynacht'atapatjja cusisipjjewa, sapjjaraquiwa: ‘Juman aynacht'atamat acsarojja janiw qhitis nanacarojj qhuchhurjjapjjetuti’ sasa.\nMankhapachansti, jiwatanac taypinjja wali ojjoñaw utji, jumar catokeristi mistunipjjaraquiwa. Jiwatanacan ch'iwinacapas sartiwa, acapachan jilïrinacapasti jumar jicjjatiriw mistunipjjaraqui; take marcanacan reyinacapasti trononacapatjja sartapjjaraquiwa.\nTakeniw jupanacajj arsupjjaraqui, sapjjaractamwa: ‘Jumas ch'amamjja pist'ayasjjaractawa, nanacjamaraquiw jichhajj tucjjtajja.\nAcaruw jach'a cancañamajj tucusjje, uqhamaraqui citarampi toct'asit musicamasa. Iquiñamajj ñusantatawa, janjjatanacamas lak'ocamaquiraquiwa’ sasa.\n“¡Cunjämaraqui uca altot jalaktantasti khantati warawara! Juma, marcanacar atipjiristi, jichhajj pampar jakokatätawa.\nChuymamansti amtaraquïyätawa: ‘Jichhajj alajjpachcamaw maqhatä; konuñajjsti Diosan warawaranacapjjaruraquiw usct'asï, qhaya jaya alayanwa kont'asiraquï, cawquïri kolluntejj diosanacajj tantachasipqui ucana.\nKenayanacatsa juc'ampi altoruw maqhatä, jach'a Diosjamaraquiw tucü’ sasa.\n¡Jichhajj jiwatanacajj utjquis uca mankhapachcamaw sarakäta, ch'amaca mic'aya mankharuraquiw purïta!\nJumar uñjirinacasti uñch'uquipjjaraquïtamwa, jumar suma uñcatasasti sapjjaraquiniwa: ‘¡Acajj take orakpach qhathatiycän uca jakeraquisä! Marcanacarojj jupajj tucjänwa,\naca orakerusti ch'usa wasara tucuyaraquïnjja, marcanacsa tucjaraquïnwa, preso jakenacarus janiraquiw antutcänti, ¿uca jaket acasti?’ sasa.\nTake marcanacanquir reyinacasti sumacwa samarasjjapjjani, sapakat maynis sepulturanacapana;\nucampis jumarojja sepulturatsa jayaruw liwtapjjätam, mä ajjtascañ t'unäcasmas uqhama, jaken taquisit amayarjama, jaken jiwarayata, p'eke apakata jakenac taypina kalarar ch'amac mic'aya mankharu jakontataraqui.\nJaniw jichhajj mayni reyinacarjam imapcätamti, marcamar tucjatam laycu, uqhamaraqui marcaman utjir jakenacaru jiwarayatam laycu. Ñankha lurir jaken wawanacapasti janiw wiñaya utjcaspati.\nJichhajj waquichasipjjam wawanacar jiwarayañataqui, awquinacapajj jakenacar jiwaraycänjja ucanacata, jan juc'ampi aca orake apnakañat lup'isipcañapataqui, uqhamaraqui aca oraken jach'a marcanacampi phokhantañataquisa.”\nTake ch'amani Tatitojj siwa: “Jupanacampiw jichhajj nuwasï, Babilonia sutsti chhaktayäwa, uqhamaraqui ucan utjirinacsa, wawanacapamppacha allchhinacapamppacha.\nMä ñek'e mic'ayaruw tucuyaraquï, ucansti jucunacaraquiw utjapjjani. Pichañampjamaraquiw tucjasin pichanucü.” Uqham siw take ch'amani Tatitojja.\nTake ch'amani Tatitusti juramentompiw arsu: “Janiw khepar cuttañajj utjquiti, cuntejj amtcta ucajj phokhasipuniniwa, cunjämarutejj amtcta ucajj lurasipuniniwa.\nAsiria marcarojj t'unjäwa, kollunacajjanwa k'al juparojj tucjä. Jupan t'akhesiyañapasti marcajjarojj janiw juc'ampi t'akhesiycjjaniti. Jupan khoru cancañapas janiw juc'ampi marcajj- jjancjjaniti.\nAcaw amtäwejjajj take acapachataqui. Amparajjasti take marcanacaruw ajjsarayi.”\nTake ch'amani Tatituw uqham amti, janiraquiw qhitis jarc'caspati. Jupajj jichhas ajjsarayascaquiwa, janiraquiw qhitis yakha amtäwi churcaspati.\nAcaz sat reyejj jiwcäns uca maraw Isaías profetajj aca profecía arunac arsüna:\nJan cusiscamti filisteo marca, cuna varampitejj mutuyapcäyätam uca varan p'aquisitapatjja, cawqhattejj mä asiru mistcän ucqhatjja mä catariw mistunini, ucat juc'ampisa mä thoktir dragonaw mistunini.\nPobrenacataquejj nayan orakejjanjja pastojj utjaniw uywanacapataqui, jan kollken jakenacasti sumaquiraquiw samarasipjjani. Ucampisa nayajj jakenacamarojj mank'at jiwarayä, mä juc'a jilt'irinacarusti jiwarayaraquïwa.\n¡Filisteo marcanaca, wararipjjam, aykoñat wararipjjam, sustjasiñatsa qhathatipjjaraquim! Jichhasti alay toketjja mä ejercitow jutanti jek'e kenayar uñtata; janiraquiw mayni jakes filanacapatjja mistquiti.\n¿Camsaracsna jichhasti uca marcat qhitanitanacarusti? Tatituw Sionarojj ch'am churi sum sayt'asiñapataqui, marcapan llaquitanacasti ucanwa samarañ jicjjatapjjani.


Bible in one year - Aymara Bible 1997 - April 17\n1. Walja maranacaw pasjjäna cunapachatï Diosajj Israel marcaru uñisirinacapat samaraña churäna ucatjja, Josué chachasti niya chuymanëjjaraquïnwa.\n2. Josué chachajj take Israel marcaru, awquinacaru, jach'a jilïri jakenacaru, juezanacaru, uqhamarac kellkerinacaruw jawsäna, aqham sasa: “Nayasti wali awquëjjtwa, uqhamaraqui walja maranacani.\n3. Jumanacajj uñjapjjtawa cunjämtï Diosajj take jumanac contra sayt'ir marcanacampi lurqui ucjja, jupa quipcaraquiw jumanacar arjjatasa nuwasïnjja.\n4. Nayasti sapakat mayni tribunacaruw aca orakenac laquintapjjsma, suertetcama, ucampisa nayajj janiraquiw catuntata orakenacacti laquintapcsma, jan ucasti laquintapjjaracsmaw cawquïri orakenacatï jan catuntatäqui ucanacsa, Jordán jawira inti jalsu toketa, inti jalanta tokerusti Mediterráneo sat jach'a kotacama.\n5. Tatitu Diosaraquiw aca oraketjja jakonucuni, cawquïri jakenacatï jacasipqui ucanacarojja; jumanacaw catuntapjjäta cunjämtï Diosajj arupa churawayqui uqhamar phokhasa.\n6. “Jumanacasti wal ch'amañcht'asipjjam, uca Moisesan libropan kellkatäqui uca arunacar phokhañataqui, janirac ch'eka tokerusa ni cupi tokerusa uca arunacatjja sarakapjjamti.\n7. Uqhamaraqui jumanac taypin jaquir yakha marcanquir jakenacampejj janipuni chicachasipjjamti, janiraqui diosanacaparus yupaychapjjamti ni ist'apjjamsa, ucatsti janiraqui cunataquis uca diosanacapan sutinacapjja aytasipjjamti ni jurapjjamsa, ni uca diosanacarus alt'asipjjamti.\n8. Tatitu Diosampi chict'atapun sarapjjam cunjämatï jichhacam sarasipcta uqhama.\n9. Diosaw jumanac nayräjjatjja walja marcanacaru, uqhamarac wali ch'aman marcanacaru jakonucu, ucatwa jichhajj janipuni cawquïri marcasa jumanac contra sayt'añ puedquiti.\n10. Jumanacat mä sapa jakequiw waranka jakenacaru jaltayaspajja, Diosajj jumanacat arjjatasin nuwasitap laycu, cunjämatï jupa quipca arsuwayqui uqhama.\n11. Ucampis jumanacpachat amuyasipjjam, Tatitu Diosamaru suma k'oma chuymampiy munapjjam.\n12. Ucampis jumanacajj yatipjjam, jumanacatï Diosat saraktapjjäta, ucatsti uca jumanac taypin kheparir jakenacampi chicachasipjjäta, uqhamaraqui jupanacampis casarasipjjäta ucqhajj,\n13. Diosasti janiw uca jakenacarojj jumanacan nayräjjamat jakonuccaniti, jan ucasti Diosajj mä sipitjama, känjama apnakani jumanacar tincuyañataqui, uqhamaraqui mä azot'ir uñtata jiqhaninacamataqui, mä ch'aphir uñtata nayranacamataqui, uqhamata jan maynis jumanacata jacañapataqui uca suma orakena, cawquïrtï Diosajj jumanacar churapjjtam ucana.\n14. “Nayasti niyaw jiwjjä, ucampis muntwa jumanacan amtasiñanacama take chuymanacamampi, uqhamaraqui take jacañanacamampiraqui. Diosasti take suma arunacapwa jumanacampi phokhe, cunjämtï jupajj arsüna uqhama. Janiw cuna arunacapas jan phokhasisajj pasawayquiti.\n15. Ucampis cunjämatï Diosajj take suma arunacap phokhawayqui, uqhamaraquiw jupajj apayanipjjätam take jan walt'añanaca, uqhamata jan maynis aca Diosajj churqui uca suma oraken kheparapjjañapataqui,\n16. jumanacatejj Diosampi mantatäqui uca amtäwiru jan phokhapcäta, yakha diosanacaru yupaychapjjäta, uqhamaraqui quillt'asipjjätasa ucqhajj Diosajj jumanacataquejj colerasiniwa, ucatsti janc'aquiw aca suma orake churapctam ucatjja chhaktayapjjätam”\n1. Josué chachasti take Israelan tribunacaparuw Siquem oraken tantachthapïna. Jawsayänwa awquinacaru, uqhamaraqui jilïri jakenacaru, juezanacaru, kellkerinacaru, ucatsti Diosan nayrakataparuw uñstapjjäna.\n2. Takpach Israel marcaruw parläna: —Aqham siwa Israel marcan Diosapajja: ‘Nayrapachajj jumanacan nayra awquinacamajj, Taré chacha, Abraham, Nacor sat wawanacapampejja, Eufrates sat jawira lacanacan jacapjjäna, uqhamaraquiw yakha diosanacaru yupaychapjjäna.\n3. Nayaw Abrahamarojj irpsunta Eufrates jawir toketa, ucatsti takpach Canaán sat orakenacarac muytayta. Uqhamaraquiw familianacapsa wali mirtayta Isaac wawapa churasina.\n4. Isaacarusti pani wawanac churta, Jacob, maynisti Esaú sutini. Esaú chacharojj Seir sat kollunac churta, ucampis Jacobompi wawanacapampejj Egipto marcaruw sarjjapjjäna.\n5. Ucatsti nayajj Moisesampiru, Aaronampiruw qhitta, Egipton jakenacaparojj cunayman azot'inacwa churaracta, cunapachatï jumanacar uca marcat irpsunipcsma ucqhajja.\n6. Cunapachatejj jumanacan awquinacamajj Egipto marcat mistunipjjän ucqhajj, egipcio jakenacajj khepapatwa arctanipjjäna, nuwasiñ carronacata, caballonacata Mar Rojo kotacama.\n7. Jupanacasti nayaruw mayipjjetäna, ucatsti nayaw jumanacampi egipcio jakenacampi taypirojj ch'amact'aytjja, uqhamaraquiw uca kotan umanacsa jupanac patjjaru antutt'äyäta. Jumanacasti uñjapjjtawa take cuntï Egipto marcan lurcta ucanacatjja. ‘Ucatsti jumanacajj walja maranacaw wasaran sarnakapjjtajja.\n8. Nayaraquiw amorreonacan orakeparojj irpanipjjsma, Jordán jawirat inti jalsu tokeru. Jupanacasti jumanacampiw nuwantasipjjäna, ucampis nayawa ch'am churapjjsma jumanacan atipjapjjañamataqui, uqhamaraqui orakenacapsa catuntasipjjañamataqui.\n9. Ucjjarusti Balac jakejj jumanacampi nuwasiriw jutaraquïna; jupasti Zipor sat Moab marcan reyipan yokapänwa. Ucatsti Balac jakejj Balaam sat Beor chachan wawap thakeriw qhitäna jumanacaru maldiciyañataqui.\n10. Ucampisa nayajj janiw Balaam chachampi jumanacar maldiciyapcsmati, ucat sipansa jumanacarojj bendicipjjtamwa. Uqhamatwa nayajj jumanacar khespiyapjjsma.\n11. Ucatsti jumanacajj Jordán jawir pasanisajja, Jericó marcaruw purinipjjtajja. Amorreonaca, ferezeonaca, cananeonaca, hititanaca, gergeseonaca, heveonaca, jebuseonaca ucanacajj Jericó marcan jaquirinacänwa, jupanacasti jumanacampiw nuwantasipjjäna, ucampis nayaw jumanacar ch'am churapjjsma atipjapjjañamataqui.\n12. Uca pani amorreonacan reyiparojj janiw jumanacajj espadampi ni arcompisa atipapctati jan ucasti nayaw chuymanacapar ajjsarañ uchta, jumanac nayrakatana. Ucat jupanacajj janïra jumanacas puripcta jupanac thiyaru ucqhaw jaltjjapjjäna.\n13. Uqhamaraquiw jumanacarojj walja orakenac churapjjsma, jan jumanacan yapuchata, marcanaca jan jumanacan lurata, jichhasti jumanacaw ucanacan jacapjjtajja, uqhamaraqui mank'apjjta uvanaca, aceitunanaca, cawquïrinactï jan jumanacas yapuchapcta ucanacata.’\n14. Ucatsti Josué chachajj sascaquïnwa —Take ucanacatjja Diosarojj ajjsarapjjamaya, uqhamaraqui sirvipjjam suma chuymampi cheka cancañampiraqui. Cawquïri yakha diosanacarutejj jumanacan nayra awquinacamajj yupaychapjjäna, Eufrates jawir lacana, uqhamarac Egipto marcansa, ucanacjja apanucjjapjjam, ucatsti Diosaru sirvipjjaraquim.\n15. Ucampisa janitï jumanacajj Diosar sirviñ munapcsta ucajj, jichhüruy ajllisipjjam qhitirutï sirvipjjäta uca. Awquinacamajj Eufrates sat jawira lacana sirvipcäna uca diosanacaruti, jan ucajj cawquïrinacatï aca orakenacan jacapqui uca amorreonacan diosaparucha. Ucampisa nayampi take familiajjampejja Diosaruw sirvipjjä.\n16. Ucatsti marcajj sänwa: —Diosajj jan munpati jiwasan juparu apanucuñasjja, yakha diosanacar serviñataqui.\n17. Diosaw jiwasaru Egipto marcat cawqhantï jiwasajj esclavot sarnakcäyätan, ucat irpsunistu. Juparaquiw wali jach'a muspharcañanac luri, uqhamaraqui thaquinsa take jan walt'añanacat imaraquistu, arjjataraquistu walja marcanac pasantan ucanacatsa.\n18. Juparaquiw jiwasan nayrakatasatjja take marcanacaru jakonucu thaquinjja, uqhamaraqui aca marcan amorreo jaquir jakenacarusa. Take ucanacatsti nanacajj Diosaruquiw sirvipjjä, jupaquiraquiw nanacan Diosajjajja —sasa.\n19. Ucampisa Josué chachajj jupanacarojj sänwa: —Jumanacajj janiw Diosarojj sirviñ puedipcasmati, jupasti Kollana Diosawa, janiraquiw jumanacan jan wali sarnakäwinacama ni jucha luratanacamsa inaqui uñjcaniti.\n20. Jumanacatï Diosaru apanucupjjäta yakha diosanacar sirviñataqui, ucqhajj Diosajj jan walt'añanacwa apayanipjjätam, ucatsti t'unjapjjaraquïtamwa jumanacar walja asquinac lurcasasa.\n21. Israel jakenacajj sapjjänwa: —Janiw ucajj uqhamäcaniti, nanacasti Diosaruw sirvipjjä —sasa.\n22. Josué chachasti jupanacarojj sänwa: —Jumanacpachaw testigöpjjtajja Diosar sirviña ajllisipjjatamatjja —sasa. Jupanacasti —Testigöpjjtwa —sapjjänwa.\n23. —Jichhasti jumanac taypitjja apanucupjjam uca yakha diosanacaru, ucatsti Israelan Tatitu Diosaparu take chuymampi arcapjjam —sasa.\n24. Ucatsti Israel jakenacajj Josué chacharojj sänwa: —Nanacasti Tatitu Diosajjaruquiw sirvipjjä, cuntejj jupajj sapjjetani uca lurapjjaraquï —sasa.\n25. Uca quipca ururaquiw Josué chachajj Siquem sat chekan mä suma amtäwiru Israel marcampi mantäna, ucatsti leyinaca, arsutanacapa churaraquïna.\n26. Ucanacsti Diosan camachi arunacap kellkat libroruw kellkantaraquïna, ucatsti mä jach'a kala aptasin uchäna mä koka c'uchuru, cawquïritï Diosar yupaychañ kollan lugaräcän ucqharu.\n27. Ucat Israel marcarojj saraquïna: —Aca kalasti mä arsurit utt'ayatäniwa, jupaw ist'araqui take cunanactï Diosajj sisquistu ucanacjja. Uqhamaraquiw jumanacatsa mä arsurini, jan jumanacan Diosaru c'arintapjjañamataqui —sasa.\n28. Ucjjarusti Josué chachajj sapakat mayniruw orakeparcama qhitanucjjäna.\n29. Take ucanac pasatatsti Nun chachan Josué yokapajj jiwjjänwa patac tuncani maranëjjän ucapacha.\n30. Ucatsti imantjjapjjänwa Timnat-sera marcapan orakeparu, cawquïritï jicjjatasqui Efraín oraken kollunacapana, Gaas sat kollunac amsta tokeru.\n31. Israel marcasti Diosarojj sirvïnwa cunapachatï Josué chachajj jacascäna ucqhacama, uqhamaraqui cunapachcamatï Israelan jilïri jakenacapajj jacapcäna ucqhacama, cawquïrinacatï yatipcäna take cuntï Diosajj Israel marcataqui lurcäna ucanaca.\n32. Israelitanacajj Egipto marcat apanita Josean ch'aqhanacapjja Siquem sat marcaruw imantjjapjjäna, cawquïri orakenactï Jacob chachajj alcatayna patac kollkenacampi Hamor chachan wawanacapata, cawquïritï Siquem chachan awquipäcän ucata. Ucatsti uca orakenacajj Josean wawanacaparuw wact'araquïna.\n33. Cunapachatï Eleazar sat Aarón chachan wawapajj jiwjjän ucqhajj, imantjjapjjänwa Finees sat wawapan jisc'a kolluparu, cawquïritï Efraín sat kollunacan churatäcän ucaru.\n1. Takpach marcanaca, ampar t'ajjllirasipjjam, cusisiñat art'asiñamp Diosar jach'añchapjjam:\n2. Tatitojj muspharcañ ajjsarcayawa, take acapachan jach'a Reyipawa.\n3. Jupaw marcanacarojj t'unjayistu, jach'a marcanacarus apnakayistu;\n4. jupaw marcapäñatac ajllisistu: munat Jacobon jach'añchatäñapataqui.\n5. Diosajj cusisiñat art'asiñ taypin konuñapar maqhati, Tatitojj trompetanacan phust'asitap taypin maqhataraqui.\n6. ¡K'ochupjjam, Diosatac k'ochupjjam! K'ochupjjam, reyisatac jayllipjjam.\n7. ¡Diosaw takpach oraken Reyipajja!, cusisiñamp jupar k'ochupjjam.\n8. Diosajj marcanacaruw apnake, ¡Diosajj kollan konuñapjjan kont'atäsquiwa!\n9. Acapach marcanacan jilïrinacapajj Israel marcampiw tantachasipjje. 10 Acapachan jilïr cancañajj Diosanquiwa. ¡Jupajj take cunjjar jilïriwa!\n14. Jan amuyt'an jakejja sarnakatapampejja cusisitaquiwa, ucampis asqui jakejja suma luratapampiwa cusisi.\n23. Ucatsti mayniw jupar jisct'äna: —Tata, ¿juc'aniquiti khespiyasirinacajja? sasa. Jupasti saraquïnwa:\n24. —Take ch'amampi c'ullc'u punc chic mantañaru uchasipjjam, sapjjaracsmawa, waljaniw mantañ munapjjani, ucatsti janiw mantapcaniti.\n25. Utanisti sartasin punc jist'antipanjja, jumanaca ankanquirinacajj punc lekt'apjjäta: ‘Tata, jist'art'apjjeta’ sasa. Ucampis jupajj sapjjätamwa: ‘Janiw uñt'apcsmati cawquinquirïsipcstajja’ sasa.\n26. Ucapachaw jumanacajj sañ kalltapjjäta: ‘Jumamp chicaw mank'apjjta, umapjjaracta, jumasti marcanacajjana yatichtajja’ sasa.\n27. Ucampis jupajj sapjjätamwa: ‘Niya sapjjsmawa, janiw uñt'apcsmati cawquinquirïsipcstajja. Jithektapjjet nayata take jan wal luririnaca’ sasa.\n28. Ucanwa wararipjjäta, laca ch'aqhanacamsa t'urusipjjaraquïta, Abrahamampi, Isaacampi, Jacobompi, uqhamarac take profetanacampi Diosan reinopancatapa uñjasina, jumanacasti ankaru jakonucutäpjjatamataraqui.\n29. Jakenacajj jutapjjaniwa inti jalsu toketa, inti jalant toketa, amstatsa, aynachatsa Diosan reinopan mank'eriw kont'asipjjaraquini.\n30. Ucapachaw yakhepa jichha khepancapqui ucanacajj nayrancapjjani, yakhepa nayrancqui ucanacasti khepancapjjaraquini.\n31. Uca urunracwa mä kawkha fariseonacajj purinipjjäna, ucat Jesusar sapjjäna: —Acat sarjjam, Herodesajj jiwayañ muntam —sasa.\n32. Jupasti saraquïnwa: —Sarapjjam, ucatsti sapjjam uca sallka kamakeru: ‘Acajjaya uñtam, jichhürumpi kharürumpejj ñankha ajayunacwa jakonucta, ucatsti usutanacaruw c'umaraptayaracta. Ucatsti nayajj jurpüruw luräwejj tucuyjjä.’\n33. Ucampis jichhajj sarascañajjaquiwa, kharürumpi jurpürumpejja; janiw waquisquiti mä profetan Jerusalén marcat ankäjjan jiwañapajja —sasa.\n34. “¡Jerusalén, Jerusalén, jumajj profetanacarus jiwayta, Diosajj qhitanctam ucanacarus kalampiraquiw c'upjta! ¡Kawkha cutiraquiw nayajj jumanacar anthapiñjj munäyäta, cunjämtejj wallpajj chhiwchhinacapjja chhekhap mankherojj khomjjarusi uqhama, ucampis janiw munctati!\n35. Uñtapjjamaya, utanacamajj apanucutäniwa; ucatsti sapjjsmawa, janiw uñjapquitätati, cunapachatï sapjjetäta: ‘Bendicitäpan Tatitun sutipar jutirejja’ sasa ucürcama.’ ”


Bibliat apst’ata sarnaqäwinaka: Faraonan samkanakapa - Aka chiqax Jehová Diosan Qhanañchirinakapankiwa\nPÄ MARAW pasxäna, Joseyax carcelankaskakïnwa. Faraonan vino askatiripax janiw jupat amtaskänti. Ukat mä arumaxa, Faraonaw pä mayja samkanak samkasïna, ukat kamsañrak munpacha sasaw jiskt’asïna. ¿Faraonax aka manqhan ikiski uk uñjtati? Qhiparmanthisti yatirinakaparuw jawsayäna ukatsti samkasitapwa yatiyäna. Ukampis jupanakax janiw kamsañsa yatipkänti.\nUkhakiw vino askatiripax Joseyat amtasïna. Ukat Faraonarux akham sänwa: ‘Kunapachatï carcelankkayäta ukhaxa, ukan mä jaqiw samkanak tuqit yatïna’ sasa. Faraonax ukaratpachaw Joseyar carcelat irpsuyanïna.\nFaraonax akham sasaw Joseyar samkanakap yatiyäna: ‘Paqallqu suma lik’i vacanakwa uñjta. Ukxaruxa paqallq q’ala taxa vacanakrak uñjta. Ukat taxa vacanakaxa lik’i vacanakaruw manq’anti’ sasa.\n‘Payïr samkajanxa, mä sapa trigo alit paqallqu suma trigo puyanak jilaskiri uñjta. Uka qhipatsti paqallqu jan wali ch’usu waña puyanak jilsurwa uñjarakta. Ukat ch’usu puyanakaxa suma puyanakaruw manq’antapxi’ sasa.\nJoseyax akham sänwa Faraonaruxa: ‘Paypach samkamasti mayak sañ muni. Paqallqu lik’i vacanakasa, paqallqu suma trigo puyanakasa, paqallqu mara sañ muni, ukat paqallqu taxa vacanakasa ch’usu puyanakasa paqallqu mara sañwa munaraki. Egiptonxa paqallqu maraw wal manq’ax achuni. Ukatxa paqallq mararakiw mach’ax utjani’ sasa.\nUkatwa Joseyax Faraonar akham säna: ‘Mä suma amuyt’ani ch’ikhi jaqi utt’ayañamawa, aka paqallqu maran manq’a apthapiñapataki. Ukhamatwa jaqinakax jani manq’at jiwapkaniti uka paqallqu mach’a maranakanxa’ sasa.\nJoseyan amuyt’atapasti Faraonatakixa wali askïnwa. Ukatsti Joseyaruw manq’añ apthapiñapataki utt’ayäna. Joseyasti Egipto markan jach’a jilïrit utt’ayatänwa, Faraonakiw jupatxa jilïrïnxa.\nKimsaqallqu maranak pasatatsti, mach’a maranxa, mä 10 chachanak jutirwa uñjäna. ¿Khitinakäpachas uk yattati? ¡Joseyan jilanakapawa! Jacob awkipawa Egiptor manq’a layku khitanïna, kunattix Canaán uraqinxa manq’ax pist’xänwa. Joseyasti jilanakaparux uñt’asïnwa, ukampisa jilanakapax janiw Joseyar uñt’apkänti. ¿Kunatsa? Kunattix Joseyax walja maranïxänwa, ukat mayja isitänwa.\nJilanakapax jupa nayraqatan alt’asipxañapäna uka samkapwa Joseyax amtasïna. Ukxa jisk’äkasin samkasïna, ¿uka tuqit aka libron liyt’atam amttati? Ukatwa Joseyax amuyt’asïna Diosapuniw Egipto markarux mä amtampi khitaniskitu sasa. ¿Ukat Joseyax kamachpachänsa? Uk yatxataskakiñäni.\n¿Mä arumax kunas Faraonar pasäna?\n¿Faraonan vino askatiripax kunatsa Joseyat amtasïna?\nKunjamtï aka dibujon uñacht’ayaskixa, ¿Faraonax kunanaks samkasïna?\n¿Samkanakax kunaw sänsa Joseyaxa?\n¿Kunjamatsa Joseyax Egipto markan jilïrit utt’ayatänxa?\n¿Kunatsa Joseyan jilanakapaxa Egipto markar sarapxäna, ukat kunatsa Joseyar jan uñt’apkäna?\n¿Kuna samksa Joseyax amtasïna, ukat kunas uka samka sum amuyañapatakix yanapt’äna?\nLiyt’añamawa Génesis 41:1-57.\n¿Samkanakat yatiyasaxa kunjamatsa Joseyax Jehová Diosar jach’añchäna, ukat cristianonakax kunjamatsa uk yatiqasipxarakispa? (Gén. 41:16, 25, 28; Mat. 5:16; 1 Ped. 2:12.)\nEgipton manq’añax utjkäna uka maranakampi mach’a maranakampixa, ¿kunjamatsa ukhamankapxarakixa cristianüpxtwa sirinakampi Jehová Diosan markapampixa? (Gén. 41:29, 30; Amós 8:11, 12.)\nLiyt’añamawa Génesis 42:1-8 ukat 50:20.\nMä markan costumbrepächi ukhaxa, ¿Jehová Diosan yupaychirinakapaxa respet uñacht’ayañataki alt’asisipkaspati mä jaqi nayraqatanxa? (Gén. 42:6.)


Uma, qama� pachataki\nUma, manq�a�a utja�apataki\nUma, pacha mayjt�awi, thaqta�a jan walt�awinakar thurkata�ataki\nUma, qamañ pachataki\nUñjiwa, ukhamaraki arkantiwa kunjam uñjataskis aka pachax, suman uñjataskiti, jan kuchaj jan walt´ayatacha, ukhamarjamaw uk´ampi askir sarantayataspa juk´ampi amtawinakampi aka markasana.\nWakist´ayaña yatiqawinak ch´amañt´aña askir uma tuqit sarantayañataki, ukhamaraki qamañ pacha uksa, uka pachparaki markachirinakar yanapt´asa.\nSarantayaña yaticht´awinakmpi markachirinakaru\nAkham sataw ch´amañcht´aña yaticht´awi tuqimpi markachirinakaru, ukhamat jikxatañatak jikxatañataki yatichawi yatiqawinaka, kunjamsa phuqaysna amt´ataki ukhamaru, ukampinsa wali aruskipapxsna, ukhamaraki kamachinakas lurt´atarakispa.\nChamañchtaña, yatintawinakaru, ukhamarakiw markachirinakas askinjam yatipxañapataki kamachinakaj jiski ukhamarum jark´aqañataki aka qamañ pacha.\nYatxatatanakax utjiwa kunjams askin uñjataspa aka markasana, ukhamaraki anqa markansa, ukhaman thaqtataspa umax jani k´añuchatañpachataki, k´uma umaniñataki taqinisa, yaqipchiqanakan umax wali k´añuchataw, ukhamarak umaxa wali alsutarakiwa.\nUnxtaña, mä amuyur puriñataki anqa markanakampi, ukhamaraki markasampi markachirinakapampacha, ukhaman taqinitakis suma k´uma umax utjpan, ukhamaraki kawk´iri umanakatix jalta qurpanakankix, ukanakas askin uñjatapan, ch´axwanakas askicht´atapana.\nWakist´awinak lurt´atanaka, jan ukasti jichaw lurt´ataski yaqipanakaxa.\nUñt´aña taqini uka jisk´a jawirakax utjki ukanaka, umax k´umakiñapataki (Río Tupiza) – ICCO Fase II. – Lurt´ataskiwa.\nUñjt´aña, askinjam aka umanakax qurpasinki, anqa markanakampi ukanaka purapata yanapt´asisa. ICCO Transfroterizas. - Lurt´ataskiwa.\nFood security in the Bolivian Amazon through optimized Aquaculture and Fisheries value chains.Seguridad alimentaria, pesca y piscicultura en la Amazonia boliviana – PECES IDRC.\nUma, manq´aña utjañapataki\nJiwasanakax irnaqaptanwa, nayraqataru sartañataki, taqi kunansa, askinjama umax uñjañataki, umax utjañapawa jaqinakataki, ukhamaraki yapuchañataki qamañ pachax qumañapataki.\nThaqthapiña aski yatiñanaka, yatintañataki, ukhamaru ucht´añataki kamachi tuqinakaru, askinjam amuyt´añataki aka umatuqinata, “umax jakañatakiwa” ukhamarak taqinis umaniskañataki, askinjam yupunakas achuskañapataki, ukhamaraki suma manqt´asinñax utjaskañapataki.\nThaqtaña, taqi tuqita uma askin uñjañataki\nAskinjam uma uñjt´añ taqinimpi taqinitaki jikjatañatakix, aski wakiskiriw yaqanakapi mayacht´asiña ukhamat ch´amañchasiña, kawkhatix umax saraqanki ukanax askinjam sarantayañataki, ukhaman jan walt´awinakax utjañapataki, jaqin umasiñapataki, ukhamarak maq´añasiñas utjañapataki.\nUnjtasiñaw yaticht´añataki, ukhamaraki ch´amañcht´añataki taqiniru, aski apnaqawix utjpan uma jalsunakakix ukhanaka.\nAskinjam uñakipt´añ kawkhanakans umax utjki ukhanakana, ukhaman askirjam sarantayañataki taqinimpi, khithinakatix umat arjatapki jupanakampi. akanakatakix askinjam irnaqt´añawa suma uma utjañapataki.\nSartasiñaw ch´amañcht´añataki taqiniru, askijam uma apnaqañataki “umax jakañatakiwa”.\nWaqaychaña nayra yatiñanaka, jicha yatiñanaka\nAskinjam sarantayañatakixa “umax jakañatakiwa”, akax aski wakiskiripuniwa taqininsa aka nayra yatiñanaka waqaychañasaxa, ukhamampi jicha yatiñanakampi jaqthapiña, ukhamaru taqinis yatintasin sarxaruña.\nJiltayaña, sarantayaña yatist´awinakampi markachirinakaru, uka pachparaki yatiqt´awinak maynit maynikama yatiñanak purapat yatiqt´aña.\nWakisiw sarantayañaxa, kawkhirinakaatix khaya markas irpirinakax ir\nMay maya yanapt´awi\nNaqkapxi, ukhamaraki yaqa irnaqirinakampi, uka pachparaki markachirinakampi mayaki, aka lurawinakampi amtawinakampi sarantayaña uma tuqita.\nThaqtaña, yaqa amtawinaka kunjams taqinis suman sarantaysna, kunjams yanapt´asipxaraksna askinjam uñjañataki.\nTaqinitaki umax (Fase I – II) – Tukt´ayata\nYanapt´awi, yatiyawinakampi, amtawix utjkana ukanaka (SENARI – SEDERIS) - Tukt´ayata\nCh´amañcht´awi, yatichawinakampi, marchachirinakaru, jaqinakax askinjam umax uñjatapan (Zonas Periurbanas Cochabamba- Fase I, II, III). - Tukt´ayata\nYaku al Sur. Ch´amañt´awi, askin umax uñjatapan. – Lurt´ataskiswa\nUma, pacha mayjt´awi, thaqtaña jan walt´awinakar thurkatañataki\nJichax yatxatataniwa taqtañataki yaqa yatiñanaka, kunjams turkatataaspa jan walt´awinakaru, pacha mayt´awiru, umas janirak utxiti. akax yanapt´aniwa kujams turkatataspa aka pacha mayt´awinakarux, khithinakarutix jan walt´ayataki ukanakaru.\nYanapt´asiña, juk´aqtayañataki aka pacha mayt´awinakaru markas taypina, wakicht´ayaña amtatanakax utjki ukhamarjama, ukampisa kunjams thurkatatani jan walt´awinakaru, kuna laykutix pachamamampi askinjam qamasiñataki.\nYatxataña, jan walt´awinakata, kunats pacha mayt´awinakax utjpacha\nJuk´ampi thaqtapiña yatxatawiña taqpachani, ukhamata yatqatawinakax qhanstpan pacha mayjt´awinakax utjki markanakana uka tuqinakata, ukaman jan walt´awinak phamphacañataki.\nAmuyt´aña qullqi uskuñataki jan walt´awinakar askichañataki\nUkhamat mayaki irnaqañani yatxatawinakampi, ukhamat thaqtañataki nayraqataru mistuñataki, aka pacha mayjt´awiru, saraktanwa jan walt´awinakaru ukhamata qullqinakampis yanapt´ataspa jan walt´awinakaru thurkatañataki.\nWakist´aña, lurt´awi yant´añataki, ukhaman yatiñataki wakisispati ukhaman lurt´añanakaxa.\nNayrar sarantaña, kutxat kutxatas irnaqt´asa, taqinimpi ayllunakana, markasampi ukhamaraki anqa markanakampi\nKutxat kutxatasa, irnaqt´añatakix taqinimpi aruskipt´aña, ukhamat aski amuyunak mistuñapataki, pacha mayjt´awinakaru thukatañataki taqini, aka pacha mayjt´awinakax taqi tuqina uñjasiraki, ukatwa akhamanak uñjt´asa wali irnaqt´awa taqinimpi ukhamat ch´amachasiñataki.\nUkampisa taqtataskarakiwa, kunjamats kutxat kutxatas aruskit´ataspa anqa markanakampi, aka pacha mayjt´awinakxata, ukhamana uk´ampi amuyunak jikxatañataki, ukhamat yanapt´añataki khaysa suni patatuqinakaru.\nWakist´awinak lurt´atanaka, jan ukasti jichaw lurt´ataski yaqipanakaxa\nJaniwa mä lurt´awi utjkiti, jan kuchax utjawirakixa walja kunaymana lurt´awinaka. Ukanakax akanakaw:\nUñjt´aña qullunaka, amuyt´aña jan walt´winaka utjki markanakana ukanaka, pacha mayjt´awinakas ukhamaraki.\nCH´amañcht´awi, yatichawinakampi, nayraru amuyunakampi sarantaña, pacha mayjt´awinakaru thurkatañataki, markanakana, walja amatawinakampi.\nPacha mayt´wiru thurkatañataki, kawkhanakantix jan walt´awinakx utjki ukanakana, chullukhaya qullunaks chulluraski.\nCH´amañcht´awi, yatichawinakampi, aka jan walt´awinakaru thurkatañataki, aka pacha mayjt´awinakaru, kawkhantix qamasipxi ayllunakana, markanakana, chullukhaya umanakampi jakasipki jupanakaru.\nLurt´awi yatxatatanakat yatxatasina aka chullunkhaya qullunakata.\nUraqxata, kamachinakax amtatax utjki, ukanakax nayraruw sartayataski, askinjam tukuyañataki, ukhamana taqinipuni umaniñasataki. aka jikxatataniwa markachirinakampi, ukhamaraki taqinimpi.\nAmtawinakax akhat qalltawiyix yatxatañanakampi,uk´ampi amtawinakampi, aka umat ch´awañanakat tuqita, ukatwa utjanxa taqichaqana taqituqina amtanakax qillst´atajanxa.\nQalltatanwa nayraru irptañataki aka kamachi utjki aka markasanxa, ukhamaru arjatañatak, uma ukhamaraki qamañ pacha, taqinisa mä amtawimpiki.\nAkanaka jikxatañatakixa kawkhiri kamachitix arxatki umaru, ukhamaraki amtawinakax utjki may maya uma askin uñjañataki, ukhamaraki qamañ pacharusa kamachinakax arjatkaraki aka markasana anqa markansa. ukhamana jikxatsna aski amuyunaka.\nWali jach´a amuyt´iriniña, jupax kunakitix ukpuni amuyt´añapa, ukhamaraki yaqanakaru amuyt´ayañataki.\nJikxataña kamachinak qillst´ata markachirinakata\nAkanaka chiqpachapuni jikxatañatakix may maya amuyunakaw utjañapa markachirinakata, uma, qamañ pacha ukanakaru arxatañataki.\nQalltaña lurawinakampi maynit maynikama yanapt´asisa, markachirinakmpi taqini, mayaki sartasiña taqi yatiñanakasampi.\nKutxat kutxatasin chiqpachapun yatiyaña\nAka lurawinakax kutxat kutxatasin lurañax ancha wakiskiriwa. irnaqatawa aka walja qillsutanak umata, qamañ pachata, ukanaka chiqpachapuni yatiyxaña markaru aka qillqatanakata.\nQalltaña ch´amampi, aka qillsutanakarux phuqaspan, chiqpachapun yatiyaspan markachirinakaruxa.\nJaniwa mä lurt´awi utjkiti, jan kuchax utjawirakixa walja kunaymana lurt´awinaka, ukanakax akanakaw:\nACSUR (en ejecución): ACSUR – Lurt´ataskiwa.\nIDRC (en ejecución): IDRC - Lurt´ataskiwa.\nICCO (en ejecución): ICCO - Lurt´ataskiwa.\nCEVI (en conclusión): CEVI - Lurt´ataskiwa.


Arte y Cultura · Chinuqa phaxsi, 2013 · Global Voices Aymarata\nArte y Cultura · Chinuqa phaxsi, 2013\nIsturyanaka Aka tuqita Arte y Cultura Ta Chinuqa phaxsi, 2013\nArst'at aru pirwanak indegena arunakatak uñstayasa\nLatin America 27 Chinuqa phaxsi 2013\n"Enduring Voices", ukan wakicht'at yatichäwi (taller) 7 urut 11 urukam aka chinuqa phaxsita, América Latina ukat lenguas indígenas ukan activistanakapax Biblioteca de Santiago, Chile markan tantacht'asipxäna, tecnologías digitales ukat sumpach yatxatañataki, ukampix kipka arunakapx nayraruw jach'anchayapxaspa.\nTeherán markan grafitinaka\nMedio Oriente & Norte África 14 Chinuqa phaxsi 2013\nIran markax janiw mä marka kawkhantix jaqinakax kuntix arsuñ munapki ukham uñt’atäkiti ni ch’axwañanakansa; ukampirus ukanx arte urbano ukax jakaskiwa. Jisnaw chhuyu mosaiconaka ukhamarak taqi kast arte pirmititaki ukanakax wali jiwak yaqhip markan pirqanakapan uñanaxt’ayi; janis wakiskchisa janiw Europa markanxam wali qhanaki, ukampirus Teherán markanx uñjasispawa.\nNueva York markan Kinsa Reyes Magos ukan saräwinakapa\nCaribbean 11 Chinuqa phaxsi 2013\nReyes magonakax sarxapxiwa, Nueva York markanx patak patak imill yuqall wawanakaw mä phunchaw wakichäwir sarapxäna, ukax Museo del Barrio uksat wakichatanwa.\nEgipto markanx quqanak khuchhurapxi\nMedio Oriente & Norte África 6 Chinuqa phaxsi 2013\nMichael Hanna, egipcionkir mayni bloguero ukat farmacéutico jilax, wal muspi El Cairo markan quqanak khuchhurapxatapata. Ukxat sumpach yatiñamataki.\nEgipto: palacio presidencialan uyuchrantatar Graffiti qillqkatata\nMedio Oriente & Norte África 4 Chinuqa phaxsi 2013\nAmuykipatx Egiptunx wali ch’amamp sarantataskakiwa, kunalaykutix Mohamed Morsi mark irptirjamaw makhatkipawatana. Aka amtawix sartasiwinak markpachan kawsawatayna ukatx aka palascio presidencialax wali jark’aqt’atarakinwa.


Levítico 16 QA97 - Tatitusti Moisesampiw parlaraquïna, - Bible Search\nJuchat pampachatäña catokañ jach'a uru\n1Tatitusti Moisesampiw parlaraquïna, Aaronan wawanacapana jiwarjjatapa khepatjja, ucanacasti jiwarapjjaraquïnwa Tatitun nayrakatapana sinti jac'achasipjjatap laycu. 2Ucat Tatitojj Moisesarojj aqham saraquïnwa:\n“Aarón jilamarojj saraquim, jan cuna horasasa mantacpati cawquïri kollan chekantejj velo khepäjjan utjqui uca chekarojja, uqhamaraqui cawquïri tapatejj arca khophitäqui juchat pampachatäñataqui uca nayrakatarusa, jan jiwarapjjañapataqui; nayasti mä kenayanwa uñstaraquï uca juchat pampachatäñäqui uca tapa patjjana. 3Aaronajj uca kollan chekaru mantañataquejj mä orko vaca, apani jucha luratat sacrificio loktañataqui, uqhamarac mä orko oveja aparaquini takpacha nact'ayasa loktañataqui. 4Cunatejj Tatituru loktatäqui uca linot lurata tunicampi isthapitaw mantaraquini, linot lurata calzoncillonacampi isthapitaraqui, uqhamarac cinturonampi chint'ata, turbante sata ch'okañampi p'ekeparu ch'okt'ataraqui, ucanacasti linot luratäñaparaquiwa. Aca isisti Tatituru loktat isiwa, janïra uca isimpi isthapiscasasti umampiw suma jarekasiraquini.\n5“Israelita jakenacataquisti, Aaronajj pä cabritompi mä orko ovejampi aparaquini, uca cabritonacsti jucha luratat sacrificio loktaraquini, orko ovejsti takpacha nact'ayasaw loktaraquini. 6Jupan quipca juchapatwa mä vaca sacrificiot loktaraquini, uqhamat jupan pachpa juchanacapata, uqhamarac familiapan juchanacapatsa pampachatäña jicjjatañapataqui. 7Uca khepatsti uca pä cabrito caturaquini, ucatsti Tatitun nayrakatapanwa loktjjaraquini, Tatitumpi Jiquisiñ Carpa nayrakatana. 8Ucjjarusti uca paya cabritonacjjarojja suerte jaktaraquini; maynïri suertejja Tatitutaquïniwa, maynïri suertesti Azazel ucataquiraquïniwa. 9Cawquïri cabritjjarutejj suertejj Tatitutaqui sasa wact'cani ucsti Aaronajj jucha luratat sacrificio loktjjani, 10ucampisa cawquïri cabritotejj jucha apcani ucasti jacquirpacha Tatitun nayrakataparu uñstayatäniwa, juchat pampachatäña catokañataqui, uca khepatsti uca cabritjja wasara tokeruw antutnucjjaraquini, ucan chhakjjañapataqui, Azazel ucaru.\n11“Uca khepatsti Aaronajj orko vaca sacrificiot loktjjaraquini, ucasti pachpa juchapata sacrificio loktäwiwa, uca orko vacsti jupan pachpa juchapata, uqhamarac familiapan juchanacapata pampachatäña catokañataquiw loktaraquini. 12Ucjjarusti mä incensario caturaquini, ucarusti cawquïri sanc'anacatejj altarjjan naqhasqui ucanacampiw apjjataraquini, uca altarasti Tatitun nayrakatapanquiwa, uqhamarac pä jach'i q'iyat incienso caturaquini, ucsti velo khepäjjaruw apjjaraquini, 13uca inciensti Tatitun nayrakatapancqui uca ninjjaruw jach'jjataraquini, ucat uca incienso jiwk'esti cuna tapatejj arca khopjjatatäqui juchat pampachatäñataqui ucaruw chhaktayaraquini, cawquïritejj amtäwi arcäqui ucaru. Uqhamatwa Aaronajj jan jiwcaraquiniti. 14Uqhamaraquiwa uca vacan wilapatjja mä juc'a aptaraquini, ucat luc'anapampiwa ch'allt'araquini uca tapat ch'ekäjjaru. Ucjjarusti pakallko cutiraquiw uca tapa nayräjjaru ch'allt'araquini, 15uca khepatwa cabritorojj jiwayjjaraquini, jakenacan juchanacapata mä sacrificiöcaspasa uqhama, ucatsti uca wiljja velo khepäjjaruw apjjaraquini; uca mankhanwa taparojj patjjata uqhamarac nayräjjata ch'allt'ani, cunjämtejj vacan wilapampejj ch'allt'cäna uqhama. 16Uqhamatwa uca kollan chekjja k'omachjjaraquini take uca k'añunacatjja, israelitanacan Dios toke sayt'asitanacapata, uqhamarac take jucha luratanacapatsa. Uca quipcaraquiwa Jiquisiñ Carpampisa lurasiñaparaqui, cawquïritejj jupanaca taypincqui, uqhamatwa take k'añunacajja k'omachatäni.\n17“Aaronan, Tatitumpi Jiquisiñ Carpa mankhancañapcamasti, cunapachatejj juchata pampachasïwi jicjjatiri mantani ucapachajja, mistuniñapcamajja janipuniw qhitis uca mankhancañapäquiti. Cunapachatejj jupa quipcataqui, uqhamarac familiapataqui juchata pampachatäña jicjjatjjani, uqhamarac take israelita jakenacataquisa, 18ucatjja mistunjjaraquiniwa cawquïri altaratejj Tatitun nayrakatapancqui ucqharu. Ucatsti uca vacan wilapatjja mä juc'a aptaraquini, uqhamaraqui cabriton wilapatsa, uca wilampejj altaran wajjranacaparuw jawiquiparaquini, 19ucat luc'anapampejj pakallko cutiw altarar ch'allt'araquini. Uqhamwa israelitanacan k'añunacapatjja k'omachani, ucatsti Tatituruw catuyjjaraquini.\n20“Cunapachatejj Aarón sacerdotejj uca kollana cheka, uqhamarac Tatitumpi Jiquisiñ Carpsa, uca quipcaraqui altarsa k'omachjjani, ucapachasti jacquir cabrito aptayanini, 21uca cabriton p'ekepjjaru amparapa lokjjatasasti, israelita jakenacan ñankha luratanacapa, Dios toke sayt'asitanacapa, uqhamaraqui take juchanacapwa arsuraquini, uqhamatwa uca cabriton p'ekepjjaru take juchanacjja apjjatjjani, ucatsti cawquïri jaketejj uca apañataqui ajllitäqui ucaw uca cabritjja wasararu irpjjaraquini antutnucunjjañataqui. 22Uqhamawa uca cabritojj wasara tokeru chhakjjani, take jakenacan juchanacapa apawayjjani, jan jakeni orakenac tokeru. 23“Ucjjarusti Aaronajj Tatitumpi Jiquisiñ Carparuw mantjjaraquini, cawquïri lino isimpi isthapitäcäntejj ucanacjja isirasjjaraquiniwa, kollana chekaru mantañataqui isthapiscäna uca isinacjja, ucanacsti uca chekaruw jaytawayjjaraquini. 24Uca quipca kollana chekanwa jarekasjjaraquini, isthapisitatsti mistunjjaraquiniwa jupa quipcat sacrificio loktañataqui, uqhamarac take jakenacataquisa, ucampiwa jupan juchanacapata uqhamarac jakenacan juchanacapatsa pampachasïwi jicjjataraquini. 25Cawquïri uywatejj jucha luratat sacrificio loktatäcan uca liq'inacapsti altarjjaruw nact'ayjjaraquini, 26ucjjarusti cawquïri jaketejj uca cabrito wasararu apcäna Azazel ucataqui, ucat isipjja t'ajjsurasjjaraquiniwa, jupa quipcasa jarekasjjaraquiniwa, ucatwa campamentoru mantanjjaraquini.\n27“Cawquïri orko vacatejj, uqhamarac cawquïri cabritotejj jucha luratata sacrificio loktatäqui ucanacan wilanacapasa kollana chekaru apatäcaraquïna juchanacat pampachasïwi jicjjatañataqui, ucanacasti campamentot ankäjjaru apatäjjañapawa, lip'ichinacapasa, aychanacapasa, cuna jilt'anacapasa takpacha naqhantayatäjjaraquiniwa. 28Cawquïri jaketejj take ucanaca naqhantayjjani ucasti isinacapjja t'ajjsokasjjañapawa, uqhamarac jupa quipcasa jarekasjjañaparaquiwa, uca khepatwa campamentoru mantanjjaraquini.\n29“Aca leyinacasti jumanacataquejj wiñayataquïniwa: tunca uru sarakataru pakallköri phajjsina jumanacajj ayunapjjäta, take luräwinacamwa suyt'apjjäta, take israelita jakenaca uqhamarac jaya marcat jutasina jumanaca taypina jaquiri jakenacasa. 30Ucüruraquiwa jumanacajj juchanacamat pampachatäñjja jicjjatapjjäta Tatitun nayrakatapanjja, uqhamarac take jucha luratanacamatsa k'omachataw uñjasjjapjjaraquïta. 31Aca leyisti wiñayataquiraquiwa: uca urusti jumanacataquejj wali jach'a urüniwa, samaraña ururaqui, uqhamaraqui Tatitutaqui yakhachata ayuno lurañ ururaqui. 32Cawquïri sacerdotetejj ajllitäcani, uqhamarac jupajj awquipa lanti sacerdoteta sayt'añapataquisa uscutaraquïni, ucasti cuna loktañanacatejj juchata pampachatäñataquejj waquisqui ucanacwa loktaraquini; jupasti linot lurat isinacampiw isthapisini, cawquïri isinacatejj Tatitur loktatäqui ucanacampi, 33juparaquiw uca kollana chekjja k'omacharaquini, uqhamaraqui Tatitumpi Jiquisiñäquisa uca Carpsa, uqhamarac altarsa, uqhamatwa sacerdotenacataquejja uca quipcaraqui take jakenacataquisa juchat pampachatäña jicjjataraquini.\n34“Aca leyisti jumanacataquejj wiñayataquïniwa, maran mä cutiw acanacjja lurapjjaraquïta, cuna juchanactejj israelita jakenacajj lurapcani ucanacatjja pampachatäña jicjjatapjjañamataqui.”\nTake ucanacasti, cunjämtejj Tatitojj Moisesarojj siscäna uqhamarjamapuniw phokhasïnjja.


Levítico 26 QA97 - “Janipuni cuna casta yakha - Bible Search\nIst'asiri jakenacataqui bendición utjatapa\n1“Janipuni cuna casta yakha diosanacsa ni lluch'itanacsa lurasipjjamti; janiraqui jumanacan marcamanjja sirviña kalanacsa sayt'ayasipjjamti, ni cuna casta kellkani kalanacsa; janiraqui ucanac nayrakatarojj quillt'asipjjamti. Nayätwa jumanacan Tatitu Diosamajja. 2Samarañ urunacajjsti suma uñjapjjaraquim, nayan kollanawja cheksti suma wakaychapjjaraquim. Nayätwa Tatitojja.\n3“Jumanacatejj nayan leyinacajjarjama sarnakapjjäta, uqhamarac camachi arunacajjsa phokhapjjaraquïta, ucarjamaraqui sarnakapjjäta ucapachasti, 4nayajj jallunacsa horasaruw apayanipjjäma, orakesa uqhamarac frutanaca achuri kokanacasa wali sumwa achupjjaraquini; 5trigosti jumanacataquejj uvanac cosechapjjañamcamaw utjaraquini, uvanacasa yapuchañ horascamaw utjaraquini; sist'asiñcamaraquiw t'ant'sa mank'apjjäta, wali sumaracwa uca orakenjja utjasipjjäta. 6Jumanacarusti samarañwa uca orakenjja churapjjäma, jan cuna llaquiniquiraquiw ucanjja ict'asipjjäta, nayaw jumanacan marcamatjja monte animalanacsa, uqhamaraqui nuwasiñanacatsa jarc'ascäjja. 7Jumanacasti uñisirinacamarusa jaltayapjjaraquïtawa, uqhamarac jumanacan uñisirinacamasa espadanacamampi jiwarayataw uñjasipjjaraquini jumanacan nayrakatamanjja; 8jumanacat pheskaniwa pataca uñisirinacaru chhuctayanejja; jumanacat patacanisti tunca waranka uñisirinacaruw chhuctayapjjaraquïtajja; jumanacan uñisirinacamasti jumanaca nayrakatan jiwarapjjaraquini. 9Jumanacarusti suma uñjapjjaraquïma, uqhamarac waljaniruwa mirtayapjjaraquïma; jumanacampi arust'äwi luratajjsti sumwa imaraquëjja. 10Nayra mara imasita trigonacamwa mank'apjjaraquïta, uqhamarac marani trigsa apanucupjjaraquïtawa machaka trigo imjjañataquejja.\n11“Nayaw jumanac taypin jacaraquëjja, janiraquiw jumanacarojj apanucupcämati, 12jumanac taypinpunwa sarnakasiraquëjja, nayajj jumanacan Diosamäyäwa, jumanacasti nayan marcajjäpjjaraquïtawa. 13Nayätwa jumanacan Tatitu Diosamajja, nayaw jumanacarojj Egiptot apsunipjjaracsma jan ucan juc'ampi esclavot sarnakasipcañamataqui; cuna t'akhesiñatejj jumanacjjanccäna ucsa nayaw t'unatataracta, nayaw jumanacarojj jan cuna ajjsarasa sarnakayapjjaracsma.\nJan ist'asirinacaru ewjjt'äwi\n14“Ucampisa jumanacatejj jan nayaru ist'apquitäta, janiraqui camachi arunacajjsa phokhapcätati, 15jan ucasti nayan leyinacajjsa, uqhamarac arsutanacajjsa jisc'achapjjaraquïta, janiraqui cawquïri camachi arunacajjsa phokhapcätati, uqhamat nayan jumanacampi arust'asitajjsa jan phokhapcaraquïtati, 16ucapachasti nayajj jumanacampejj acanacwa luraraquëjja: Jumanacjjarojj ajjsarañanacwa apayanëjja, wali ajjsarcañ usunaca, nayra usunaca, uqhamarac janchiman aynacht'añanaca; inamayaw yapuchasipcäta, uca yapuchasitanacamsti uñisirinacamaw mank'antapjjani. 17Nayasti jumanac contraw sayt'araquëjja, uñisirinacamas jumanacarojj atipjapjjaraquïtamwa; qhitinacatejj jumanacarojj wal uñisipctam ucanacampi t'unjataw uñjasipjjäta, jan qhitin arctataw chhuctjjapjjaraquïta.\n18“Take acanaca ist'asinsa janipuni nayarojj jaysapquitäta ucapachasti nayajj jumanacarojj pakallko cutimpiw juchanacamatjja t'akhesiyapjjäma. 19Jumanacan jach'a jach'a tucupjjatanacamsti t'unjaraquïwa, alajjpachas janiraquiw jumanacjjarojj jallu apayancjjaniti, orakes janiw achcjjaraquiniti. 20Inamayaquiw ch'amsa tucusipcäta, orakesti janiw cunsa jumanacataquejj achcjjaniti, janiraquiw kokanacas achunacapa jumanacataquejj achcjjaniti.\n21“Jumanacatejj naya contra sayt'asaquipuni sarnakasipcäta, uqhamarac jan nayar jaysas sarnakapjjäta ucapachasti, nayajj jumanacarojj pakallko cutimpwa mutuyapjjäma, jucha luratanacamarjama. 22Jumanacjjarusti montenquiri khoru animalanac antutanëjja, ucanacasti jumanacarojj jan wawani antutapjjätam, uywanacamsa jisc'a jisc'a tucjapjjaraquini, jumanacarus juc'aruw tucjapjjaraquïtam, janiraquiw qhitis jumanacan thaquinacamanjja sarnakcjjapjjaniti.\n23“Take acanaca ist'casinsa, janipuni nayarojj jaysapquitäta, jan ucasti jumanacajj juc'ampi nayaru jan ist'asa sarnakasipcaquïta, 24ucapachasti nayajj jumanac contraw sartaraquï, ucatsti jucha luratanacamatjja pakallko ucqhampwa mutuyapjjaraquïma. 25Jumanacjjarusti mä guerra jutayaraquëjja, ucaw jumanacarojj juchanacam uñt'asiyapjjätam nayan arust'äwi arunacajj p'aquintapjjatanacamatjja, jumanacasti marcanacamaru imantasiriw jaltjjapjjäta; ucampis nayajj jumanacjjarojj usunacwa apayanipjjäma, jumanacasti uñisiriman amparaparuw jalt'apjjaraquïta.\n26“Cunapachatejj nayajj jumanacaru mank'añjja menost'ayjjapjjäma ucapachasti, tunca warminacaw mä sapa t'ant'a jumanacataquejj mä hornon khatiyapjjani, ucatsti jumanacarojj uca t'ant'jja jisc'a jisc'a laquipjjätam, janiraquiw qhitis uca t'ant'ampejj sist'ascaniti, kawkhas mank'asipcätawa janiraquiw sist'asipcätati.\n27“Take ucanaca pasquipansa janitejj jumanacajj nayaru ist'apquitäta, jan ucasti naya contra sayt'asipcaquïta ucapachajja, 28nayajj jumanac contraw sayt'araquëjja, jumanacataquisti colerasiraquïwa, jucha luratanacamatsti pakallko ucqhampwa mutuyapjjaraquïma. 29Ucapachaw jumanacajj pachpa imill wawanacama, uqhamarac yokall wawanacamsa mank'arasjjapjjäta. 30Nayaw jumanacan yakha diosanacaru yupaychaña altaranacamjja t'unjaraquëjja, uqhamarac uca incienso loktasiña altaranacamsa payaruw t'unjaraquëjja, jumanacan jiwat janchinacamsti yakha diosanacaman jiwat janchipjjaruw liwjjataraquëjja, nayan jumanacar ajjtasitajjwa uñacht'ayapjjaraquïma, 31jumanacan marcanacamsti, uqhamarac kollana chekanacamsa t'unjaraquïwa; uqhamarac cuntejj jumanacajj nayaru loktanipquitäta ucanacatsti janiw juc'ampi cusiscjjaraquïti.\n32“Jumanacan marcanacamsti k'alwa t'unjaraquëjja, uñisirinacamas jutaraquiniwa ucanacan jacañataqui, ucampisa musphataw uñjasipjjani uqham t'unjata uñjasajja. 33Jumanacarusti marcanac taypiruwa ananucupjjaraquïma, espadampiw arcnakayapjjaraquïma, jumanacan orakenacamasti nayataquejj wasararu tucutaw uñjasiraquini, marcanacamasti k'ala t'unjataw uñjasiraquini, ajjsarcaña t'unjataraquïniwa. 34Ucapachasti jumanacan orakenacamajj samararaquiniwa, uqham t'unjata uñjasisajja, uqhamarac jumanacasa uñisirinacaman marcanacapan jacapcäta ucapachajja; uqhamatwa uca orakenacamajj samarapjjani, cunattejj nayra jan samarapcänti ucanacatjja. 35Cunapachatejj orakejj k'ala t'unjata uñjasini ucapachasti orakejj samaraniwa, cuntejj jumanacajj jan samarayapcäyäta ucanacatjja.\n36“Qhitinacatejj uca uñisirinacaman orakenacapan jacasipcani, ucanacarusti walpun ajjsarayäjja, jupanacajj mä koka laphin jalaktatapatsa qhathatipjjaniwa; mä jakes jupanacarojj espada ayt'ata arcnakcaspa uqhamaw jaltjjapjjani, ucatsti jan qhitin arcnakataw liwirtapjjani; 37guerratsa chhuctapcaspa uqhamaw jupanaccama liwirtapjjani, janis qhitis jupanacaru arcnakcchini ucasa; jumanacatsti janipuniw qhitis uñisirinacapa contrajj sayt'añ puedcaniti. 38Jumanacasti marcanac taypinjja t'unjataw uñjasipjjäta; uñisirinacaman marcapaw jumanacarojj k'al t'unjapjjätam; 39cawquïrinacatejj uñisirinacaman orakepan kheparapcani ucanacasti juchanacap laycu t'unjataw uñjasipjjani, awquinacapampi chicaw jucha lurapjjatanacap laycu jiwarapjjani.\n40“Jumanacajj ñankha luratanacamsa, uqhamarac awquinacaman ñankha luratanacapsa uñt'asipcätawa, uqhamarac nayarusa jan take chuymampi arcapjjatamsa, uqhamarac naya contra sayt'asipjjatanacamsa, 41nayasti jumanaca contraw sayt'araquëjja ucatsti uñisirinacaman marcaparuw apapjjaraquïma; ucanwa jan Diosar uñt'iri amuyunacamajj jisc'achata uñjasini, juchanacapatsa mutuyäwi catokapjjaraquini. 42Ucapachaw nayajj amtasiraquï cuna arust'äwtejj Jacobompi, Isaacampi, uqhamarac Abrahamampi lurcäyätjja ucanacata, uqhamaraquiw oraketsa amtasiraquï, 43uca orakesti jumanacatjja librewa jicjjatasiraquini, uqhamaraquiw samararaquini jumanacajj jan uca oraken jacapcäta ucañcamajja; jumanacasti juchanacamatwa t'akhesipjjaraquïta, nayan arsutanacajja uqhamarac nayan leyinacajja jisc'achapjjatam laycu.\n44“Take ucanaca pasquipansa uqhamarac jumanacajj uñisirinacaman marcapana jacapcäta ucasa, janiw nayajj jumanacarojj apanucupcämati, janiraquiw jisc'achapcämasa; janiraquiw jumanacarojj t'unjapcämati, uqhamarac cuna amtäwinacarutejj nayra awquinacamampi purcäyätjja ucanacatsa amtasipuniraquïwa, nayätwa jumanacan Tatitu Diosamajj uca laycu. 45Ucampisa cuna arust'äwtejj jupanacampi lurcäyätjja cunapachatejj Egiptot jupanacar apsuncta ucapachajja take ucanacatjja amtasiraquïwa, jupanacarusti take marcanac nayrakatanwa apsuntjja, nayajj jupanacan Diosapäñajjataqui. Nayätwa Tatitojja.”\n46Acanacawa leyinacajja, uqhamarac arsüwinacasa, yatichäwinacasa, cuntejj Tatitojj Moisés toke Sinaí kollu patan churcänsa ucanacajja, uca leyinacasti Tatitumpi uqhamarac israelitanacampi luratänwa.


Jichhu Utanakaw Chhaqtaski - Wikipedia\nJichhu Utanakaw Chhaqtaski\n1 Kunas Utaxa\n2 Anaq Uta\n3 Amsta Uta\n4 Waka Uta\nKunas Utaxa[trukaña | chimp askichaña]\nUtax jaqin jakasiñapatakiwa, ukjamarakiw utax mayj mayjaw utjaraki, sañäni: nayra jichhu uta, kalamin uta, ukat altusan uta. Nayrirï ukax jilpachapinix nayraw akjam utachasipxiritayna. Akatakix munasiritaynawa: qala, ñiq’i, aruwi/ñiq’i tika, tijiranaka, lawanaka, lasu, q’iru ukat jichhump kunaraki. Payirï ukatakix niya pachpakamkïskarakiwa. Yaqhiphanakkiw jan munasxiti kunatti lurkapayax alxapxakiwa; lasu lantix kalawüxiwa ukat jichhu lantix kalaminäxarakiwa. Qhiphrï ukxa, aka qhipha maranakax waljaw utjaraki. Ukax wijamp kun luratäxarakiwa. Ukax sañ munarakiwa, sapa maraw utax mayj mayj lurasiski.\nJichhax ukanakan akjamanakaw utjarakispa:\n. phayasiñ uta . ikiñ uta . rispiñsa\nNayrïrinx manq’akamak phayasipxi, payïrinx arumanak samart’añtakirakiwa ukat ikiñ + uta sataraki, ukat qhiphïrinx juyrakamak imasipxaraki, jisnawa jawasa, ch’uñu, ukat yaqhanakamp kunaraki. Akanakax niya taqin utji, jakt’at jaqinak mä utar apthapita.\nAnaq Uta[trukaña | chimp askichaña]\nAkkïrix jisk’pachakiwa. Akax waka chinuñani, iwij uyuni, ukat siwar uyuni ukjamarakiwa. Ukat kunapachati maynin uraqipax jayan jikxatasi ukjaw lurasi. Aka utan janiw sapür jakapkiti jan ukasti yapu apthapï ukjanakaw tukuchañkam mä qhawqhür uywampach qhiphaqtañ yatipxaraki. Ukat ukaruw kuna yapu apthapitanaks uchasipxiri. Tukutatx jakäwinakaparuw juyramp juyramp kut’xapxiri. Yaqhip jan apañxamä ukanakak jaytawäxapxiri.\nAmsta Uta[trukaña | chimp askichaña]\nJallupach uywamp mistsuñtakix qullun niya taqiniw utanipxi.\nAmsta utax qullu iraman luratawa. Akax niya taqi phuqhataniwa. Ukkïrinakax akkïrinakarakiwa: waka chinuña, iwij uyu, chikir uyu, khuchhi putu, waka uta, ukat quqanak kunarakiw utji. Ukat jallupachä ukjaw qullur mistxañ yatipxiri kunatti ukjanakax ayllun taqikunaw ch’uxñakamäxi, janiw uywamp jasak jak’ayañjamäxiti. Ukamapins janiw ukakïkiti, utan uywatakix sinti qhut’uxarakiwa. Ukañkamax amstan janiw ancha ukjamäkiti, jallus purkchix urqix thajsakiskiwa. Ukat awtipachakiw istansyar maqanxapxiri.\nWaka Uta[trukaña | chimp askichaña]\nMaysat waka utaw utjistu, akax qalamp aruwimp pirqsutawa. Wintananakapax jik’pachanakkirakiwa. Punkunakapakiw jachpachanakaraki. Mujinapax maysar jalaqanikïxiwa ukat patarux kalaminamp utachxatatarakiwa. Ukat janiw mayjam jaqi jakañtak luratäxiti, jan ukax kunjamati sutipax ‘waka uta’ sixa. Akarux wakakiw ikispa ukat yaqhippachax iwijas wakaqallus anantasikirakispawa. Askpachapinix uywanakar jan jallus thayas k’athatjayañapatakiw wali aski.\nLaqaya[trukaña | chimp askichaña]\nLaqayax jichhu q’ala jaraqatawa ukat jaya maraw jaytsutäxaraki.\nUkjarux janiw ukjamak aka qhipïr maysar apanuksnati. Akampix sañ muntanwa kunati laqayat yatiñax mayanakjam askirakiwa. Akax utan qhipha jilt’apawa. Askpach amuyt’añtakix uka jan utachat pirqax janiw aliqat utjkiti. Akax jaqin jaraqatäxi jan ukax aliq jaytsutakïx ukjaw akjamar tukxi. Ukat ukjamïpan kuna asiru jan ukax jararankh ukanakkirakiw jakxi.\nTaqi akanakat saraksnawa, uta lurañas mayjt’añapas jaqitawa. Jan jaqi utjkasp ukaxa, janiw akjamanak uñsknati. Yaqha jakirinakan luratanakapakiw uñjasipa. Ukat ukjamïpan sapa mayniw ut munañaparjam lurt’asi ukat marat mararjamaw mayjt’ayaraki jan ukax pachparukis tukusiyxaraki.\nObtenido de «https://ay.wikipedia.org/w/index.php?title=Jichhu_Utanakaw_Chhaqtaski&oldid=76312»\nEsta página se editó por última vez el 21 ana 2013 a las 07:37.


¿Kunjamsa Diosar jakʼachassna? | Suma yatiyäwinaka\n¿Kuna arutsa liytʼäta? Abjasia Abui Abé Acholi Achí Adola Afrikáans Aguaruna Ahanta Akha Albania markan amparamp parlirinakataki Albanés Alemania markan amparamp parlirinakataki Alemán Alemán bajo Alemán de Pensilvania Aluro Amuzgo de Guerrero Amárico Angola markan amparamp parlirinakataki Argentina markan amparamp parlirinakataki Armenio Armenio occidental Asamés Ateso Atié Aucano Australia markan amparamp parlirinakataki Austria markan amparamp parlirinakataki Aymara Ayá Azerí Azerí (alfabeto cirílico) Bali Bambara Bassa (Camerún) Bassa (Liberia) Bataco dairí Batak simalunguno Batako karo Batako toba Baulé Becol Bengalí Bete Betsimisaraka Betsimisaraka meridional Biak Bidayú (Bukar) Bielorruso Birmano Bislama Bolivia markan amparamp parlirinakataki Bosnio Boulou Brasil markan amparamp parlirinakataki Bulgaria markan amparamp parlirinakataki Búlgaro Caboverdés Camboyano Catalán Cebuano Chabacano Chamorro Changana (Mozambique) Changana (Zimbabue) Checo Chichewa Chiga Chile markan amparamp parlirinakataki Chin tiddim China markan amparamp parlirinakataki Chinanteco de Ojitlán Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chontal (Tabasco) Chopi Chuabo Chugní Chuj Chuukés Chuvash Cibemba Cinamwanga Cingalés Citonga Colombia markan amparamp parlirinakataki Comoriano (Ngazidja) Congo Corea markan amparamp parlirinakataki Coreano Costa Rica markan amparamp parlirinakataki Criollo de Martinica Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Criollo portugués Croacia markan amparamp parlirinakataki Croata Cuba markan amparamp parlirinakataki Damara Dangme Danés Dari Dayaco ahe Dayak Digor Dinamarca markan amparamp parlirinakataki Diola Diula Duala Ecuador markan amparamp parlirinakataki Edo Efik Embera Embunda Endebele Endonga Endáu Enguiembón Enzema Eslovaco Eslovaquia markan amparamp parlirinakataki Eslovenia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonia markan amparamp parlirinakataki Estonio Ewé Fang (Ntoumou) Fanti Fataluku Feroés Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Frafra Francia markan amparamp parlirinakataki Francés Frisón Fulfulde (Camerún markata) Futunés Ga Galés Gambera Garífuna Gbaya Georgiano Ghana markan amparamp parlirinakataki Gitonga Gokana Gomala Gouro Gran Bretaña markan amparamp parlirinakataki Grecia markan amparamp parlirinakataki Griego Groenlandés Guaraní Guaraní boliviano Guatemala markan amparamp parlirinakataki Guerzé Gueré Gujarati Gun Guna Gurmanchema Hausa Havu Haya Hebreo Hehe Herero Hiligaynon Hindi Hiri motu Hmong (blanco) Holanda markan amparamp parlirinakataki Holandés Honduras markan amparamp parlirinakataki Hong Kong markan amparamp parlirinakataki Houailou Huave (San Mateo del Mar) Huichol Hungaria markan amparamp parlirinakataki Hunsrik Húngaro Iban Ibanag Ibinda Ibo Igede Ilocano Inakeanón India markan amparamp parlirinakataki Indonesia markan amparamp parlirinakataki Indonesio Inglés Irlanda markan amparamp parlirinakataki Irlandés Ishan Islandés Isoko Italia markan amparamp parlirinakataki Italiano Iu Mien Japonés Japón markan amparamp parlirinakataki Javanés Javanés oriental Kabiye Kabyle Kachin Kadazan-dusun Kadazán Kannada Kaonde Kayin sgaw Kazajo Kazajo (alfabeto árabe Kekchí Khana Khasi Khoekhoegowab Kikamba Kikongo Kikuyu Kiluba Kimbundu Kinande Kiniaruanda Kipende Kirguís Kiribatiano Kirundi Kisi Kisii Kisonge Kituba Konkani (alfabeto devangari Konkani (alfabeto latino) Kosrean Kpelle Krío Kurdo Kurdo (alfabeto latino) Kurdo (alfabeto árabe) Kurdo kurmanyí del Cáucaso Kwangalí Kwanyama Kyangonde Ladino Lahu Lamba Lambya Lao Lari Latgaliano Lengua de señas salvadoreña Lenguaje de señas armenio Lenguaje de señas congoleño Lenguaje de señas costamarfileño Lenguaje de señas jamaicano Lenguaje de señas zambiano Lenie Letonia markan amparamp parlirinakataki Letón Lhukonzo Lifu Lingala Lituania markan amparamp parlirinakataki Lituano Lolo Lomue Luganda Lugbara Lunda Luo Luvale Luxemburgué Macedonio Macua Macusí Madagascar markan amparamp parlirinakataki Madi Madurés Mahoriano (alfabeto latino) Maka Makasái Makua-meeto Makua-shirima Malawi markan amparamp parlirinakataki Malayo Malaysia markan amparamp parlirinakataki Malayálam Malgache Maltés Mam Mambue-Lungu Mambái ermera Mandinka Mangareva Maninkakan oriental Manipuri Mano Manyacú Manyawa Mapudungún Maratí Mare Marquesiano (Hiva Oa) Marquesiano (Nuku Hiva) Marshalés Mataco Maya Maya mopán Mayo Mazahua Mazateco de Huautla Mbukushu Medumba Mendé Meru Mingreliano Mixe del norte Mixteco (Guerrero) Mixteco (Huajuapan) Mixteco (Tlaxiaco) Mizo Mongol Mongolia markan amparamp parlirinakataki Moré Motu Mozambique markan amparamp parlirinakataki Myanmar markan amparamp parlirinakataki México markan amparamp parlirinakataki Mískito Nambya Nasa yuwe Navajo Ndebele (Zimbabue) Nepal markan amparamp parlirinakataki Nepalés Ngigua de San Marcos Tlacoyalco Ngäbere (o guaymí) Nias Nicaragua markan amparamp parlirinakataki Niueano Noruego Nueva Zelanda markan amparamp parlirinakataki Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (Veracruz) Náhuatl (norte de puebla) Okpe Oriyá Oromo Osético Otetela Otomí Oyibua norteño (alfabeto latino) Paici Palauano Panamá markan amparamp parlirinakataki Pangasinán Panjabí Panjabí (escritura nastaliq) Papiamento (Aruba) Papiamento (Curazao) Paraguay markan amparamp parlirinakataki Pehuenche Pemón Persa Perú markan amparamp parlirinakataki Phimbi Piaroa Pidgin (oeste de África) Pidgin camerunés Pidgin de las islas Salomón Pidgin nigeriano Piesnegro Pilagá Polaco Polonia markan amparamp parlirinakataki Pomeranio Ponapés Portugal markan amparamp parlirinakataki Portugués de Brasil Portugués europeo Pular Purépecha Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quechua de Huánuco (Huallaga) Quichua (Santiago del Estero) Quichua de Cañar Quichua de Chibuleo Quichua de Chimborazo Quichua de Imbabura Quichua de Pastaza Quichua de Salasaca Quichua de Tena Quiché Rapa nui Rarotongués República Checa markan amparamp parlirinakataki Romanés kalderash Romaní (Eslovaquia Oriental) Romaní (Macedonia) Romaní de Albania Romaní de Alemania Romaní de Bulgaria Romaní de Macedonia (alfabeto cirílico) Romaní de Rumania Romaní de Serbia Romaní del norte de Grecia Romaní del sur de Grecia Romaní lovari de Hungría Ronga Roviana Rumania markan amparamp parlirinakataki Rumano Rumanyo Rungus Runyankore Rusia markan amparamp parlirinakataki Ruso Rutoro Sabu Sami del norte Samoano Sango Saracu Saramacano Sarnami Savante Sehwi Sena Senga (Mozambique) Senufo cebara Sepedi Sepulana Serbia markan amparamp parlirinakataki Serbio (Alfabeto cirílico) Serbio (alfabeto latino) Serere Sesoto de Lesoto Sesoto de Sudáfrica Shipibo-Conibo Shona Shuar Sidama Silozi Soli Somalí Sranangtongo Suajili Suati Sudáfrica markan amparamp parlirinakataki Suecia markan amparamp parlirinakataki Sueco Suizoaleman arut amparamp parlirinakataki Sundanés Susu Swajili (Congo) Taabua Tagalo Tahitiano Tai Tailandia markan amparamp parlirinakataki Taiwan markan amparamp parlirinakataki Talian Tamil Tandroy Tankarana Tarahumara central Tayik Telugu Tetun Dili Tewe Tigriña Tivo Tlapaneco Toabaite Toba Tojolabal Tok pisin Tongano Toquelao Toraja Totonaco Tseltal Tshiluba Tsonga Tsotsil Tsuana Tumbuka Tupuri Turco Turcomano Tuvaluano Twi Tyrewuju Tártaro Tének Ucraniano Uhobo Uigur (alfabeto cirílico) Uigur (alfabeto árabe) Umbundú Uolof Urdu Uruguay markan amparamp parlirinakataki Uruund Uzbeko Uzbeko (alfabeto latino) Vascuence Vendal Venezuela markan amparamp parlirinakataki Vezo Vietnam markan amparamp parlirinakataki Vietnamita Wallisiano Warao Waray-Waray Wayuunaiki Weyewa Wolaita Xhosa Xitshwa Yacouba Yao Yemba Yoruba Yukpa Yupí de Alaska central Zandé Zapoteco (Guevea) Zapoteco (Istmo) Zapoteco (Lachiguiri) Zapoteco (Villa Alta) Zapoteco (del Valle) Zimbabue markan amparamp parlirinakataki Zulú chin haka chin haka Chin haka gallego itavito kalanga de Zimbabue kuki otomí del Estado de México sanguir valenciano zotung Árabe Árabe de Marruecos Árabe de Túnez Ñanya Ñemba\n1. ¿Diosajj taqe oracionanakti istʼpacha?\nDiosajj taqe jaqenakaruw oración toqe jupar jakʼachasipjjañapatak jawstʼaski (Salmo 65:2). Ukampis Diosajj janiw taqe mayisïwinak istʼkiti. Amuytʼañataki, kunapachatï mä chachajj warmipar jan munasiñampi uñjki ukhajja, oracionanakapajj ‘jarkʼatäspawa’ sasaw Bibliajj yatichi (1 Pedro 3:7, MT). Ukat kunapachatï israelitanakajj sapa kuti jan walinak lurapjjäna ukhajja, Diosajj janiw oracionanakap istʼañ munjjänti. Ukampis jan wali luratanakapat taqe chuyma arrepentisipki ukanakarojj istʼiwa. Isaías 1:15 ukat 55:7 liytʼäta.\n2. ¿Kunjamäñapas oracionanakasajja?\nOracionampiw Jehová Diosar yupaycharaksna, ukhamajj Jupa saparukiw oracionan mayisiñasa (Mateo 4:10; 6:9). Ukat niyakejjay taqenis pantjasirïstanjja, Jesusan sutipjjaruw mayisiñasa, jupaw juchanakas layku jiwawayi (Juan 14:6). Jehová Diosajj janiw pʼeqer yatsuta, jan ukajj qellqat oracionanak lurañas munkiti, jan ukasti chuymatpach mayisipki ukaw Jupatakejj wali askejja. Mateo 6:7 ukat Filipenses 4:6, 7 liytʼäta.\nTaqe kun Luriri Jehová Diosajja, chuyma manqhat mayisipki uka oracionanaksa istʼiwa (1 Samuel 1:12, 13). Ukat taqe horasan Jupar mayisiñaswa munaraki, alwat sartkasina, manqʼasiñ horasaru, ikintañataki ukat jan waltʼäwinakansa mayisiñasapuniwa. Salmo 55:22 ukat Mateo 15:36 liytʼäta.\n3. ¿Kunjamsa tantachäwinakajj yanaptʼistu?\nJichhürunakanjja, Diosar jan iyawsiri jaqenakamp chikaw jaktanjja ukat aka Oraqejj mä suma paraisöjjaniwa sasin Diosajj siskäna uka arunakatsa sawkasipjjewa, ukanakaw Diosar jakʼachasiñat jayarstʼayistaspa (2 Timoteo 3:1, 4; 2 Pedro 3:3, 13). Ukatwa mayni jilat kullakanakampi chʼamañchtʼasiñataki tantachasiñajj wali askejja. Jupanakas ukhamarakiw chʼamañchtʼatäñ wal munapjje. Hebreos 10:24, 25 liytʼäta.\nDiosar munasipki uka jilat kullakanakamp tantachasisaw Jehová Diosar jukʼamp jakʼachassna. Ukat Jehová Diosan Qhanañchirinakapan tantachäwinakapanwa, kunjamsa mayni jilat kullakanakajj Diosar iyawsapjje uk uñjsna ukat yateqasiraksna. Romanos 1:11, 12 liytʼäta.\n4. ¿Kunjamsa Diosar jakʼachasisma?\nKuntï Jehová Diosat Biblian yateqawaykta uka toqenakat lupʼisaw jukʼamp Jupar jakʼachasïta. Luratanakapata, ewjjtʼanakapata ukat kuntï Diosajj arsuwayki ukanakat lupʼiñamawa. Ukatsti, Diosajj qhawqha munasirisa ukat yatiñanisa uk sum amuytʼañatakejja, oracionamp ukat lupʼiñampiw yanaptʼätam. Josué 1:8 ukat Salmo 1:1-3 liytʼäta.\nJehová Diosar atinisita ukhakiw jupar jakʼachasita. Amuytʼañataki, Diosar atinisiñajj mä jiskʼa alir uñtatawa, uka alin jilsuñapatakejj umamp warjjattʼañaw wakisi, ukhamarakiw Diosar jukʼamp atinisiñatakejja, sapa kutiw kunatsa Diosar yupaychasktan uka toqet lupʼiñasajja. Mateo 4:4 ukat Hebreos 11:1, 6 liytʼäta.\n5. Diosar jakʼachasisajja, ¿kuna askinaksa jikjjatsna?\nJupar taqe chuyma munasiñ uñachtʼayapki, ukanakatwa Jehová Diosajj wal llakisi. Cheqansa, jan waltʼäwinakaw Diosar yupaychäwisan aynachtʼayistaspa ukat janirakiw wiñay jakañsa suyjjsnati, uka jan waltʼäwinakatwa Diosajj jarkʼaqestaspa (Salmo 91:1, 2, 7-10). Ukat kunanakas kusisita ukat kʼumara jakasiñatakejj jan waltʼayistaspa ukanakatsa Diosajj jarkʼaqestuwa, ukat kunjamsa sum jakassna uksa yaticharakistuwa. Salmo 73:27, 28 ukat Santiago 4:4, 8 liytʼäta.\nDiosar oración mayisiñasawa\n¿Diosajj mayisitanakas istʼpachati? Ukatakejj kunsa Bibliajj Diosar mayisiñ toqet yatichi ukwa yatjjatañasa.\n¿Kunjamsa aka folletojj yanaptʼiristamjja?\n¿Biblian suma yatiyäwinakapajj Diosatpunt jutpacha?\n¿Kunatsa Jesusajj jiwäna?\n¿Aka oraqejj kuna amtamp luratasa?\n¿Kunatsa Diosajj tʼaqesiñanak jan chhaqtaykpacha?\n¿Kunjamsa familianakajj kusisit jakasipjjaspa?\n¿Kawkïrisa cheqa yupaychäwejj uk kunjamsa yatsna?\n¿Kunas yaqha religionanakampejj pasani?\n¿Kunatsa Diosajj mä marka ajllisiwayi?\n¿Kunatsa Bibliat yatjjataskakiñama?\nText Aka archivonakanwa qellqatanak apaqasma Diosan apayanit suma yatiyäwinaka\nAudio Aka archivonakanwa grabacionanak apaqasma Diosan apayanit suma yatiyäwinaka


¿Kuna arutsa liytʼäta? Acholi Afrikáans Albanés Alemán Amárico Armenio Aucano Aymara Azerí Azerí (alfabeto cirílico) Batako karo Batako toba Baulé Becol Biak Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chol Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Digor Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Galés Garífuna Georgiano Griego Guaraní Gun Hausa Hebreo Hiligaynon Hindi Húngaro Ibanag Ibo Ilocano Indonesio Inglés Islandés Isoko Italiano Japonés Javanés Kabiye Kaonde Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisonge Kurdo Kurdo kurmanyí del Cáucaso Kwangalí Kwanyama Letón Lhukonzo Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Mam Mambue-Lungu Mapudungún Maratí Maya Mazateco de Huautla Ndebele (Zimbabue) Nepalés Nias Niueano Noruego Nyaneka Náhuatl (Guerrero) Náhuatl (Huasteca) Náhuatl (norte de puebla) Oromo Osético Otetela Pangasinán Panjabí Papiamento (Aruba) Papiamento (Curazao) Persa Pidgin de las islas Salomón Polaco Ponapés Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Runyankore Ruso Samoano Sango Saramacano Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Tojolabal Tok pisin Tongano Tseltal Tsonga Tsotsil Tsuana Tumbuka Turco Twi Tártaro Ucraniano Uhobo Umbundú Uruund Vendal Vietnamita Wallisiano Waray-Waray Wayuunaiki Xhosa Yao Yoruba Zandé Zulú Árabe Ñanya Ñemba\nJaniw khitis kunjamänsa uk yatksnati. Jupajj janiw mä fotsa apsuyaskänti ni pintayaskänsa. Ukampis Jesusarojja, walja maranakaw pintirenakajj cuadronakapan pintawayapjje.\nPintapkäna ukanakajja, janiw Jesusajj kunjamänsa uk sum yatipkänti. Jupanakajj jakapkäna uka tiempon jaqenakajj kunjamäpjjänsa, religionanakan creenciaparjama jan ukajj jaqenakajj munapkäna ukarjamakiw Jesusar pintapjjäna. Ukaw Jesusajj kunjam jaqënsa, kunanaktï yatichkäna ukanaksa mayjtʼayäna.\nPintirinakajja, Jesusarojj jachʼa ñakʼutani, jukʼa sunkhani, jan chʼamani jaqëkaspas ukhamwa pintapjje. Jan ukajj llakit jaqëkaspas ukhamwa pintapjje. Yaqhepasti Jesusarojj jan jakʼachaskay mä angeläkaspas ukhamwa pintapjjaraki. ¿Kunjamäpachänsa Jesusajja? ¿Kunjamatsa uk yatsna? Ukatakejj Bibliat yatjjatañaw wakisi, ukaw Jesusajj kunjamänsa uk amuytʼañatak yanaptʼistani.\n“NAYATAKEJJ MÄ CUERPO WAKICHARAPISTAJJA”\nUkham sasaw Jesusajj oración luräna, inas bautisaskäna uka urojj uk sischïna (Hebreos 10:5; Mateo 3:13-17). ¿Uka cuerpojj kunjamänsa? 30 maranak nayrajja, Gabriel angelaw Mariarojj akham säna: “Jumajj usuriptätawa, mä yoqall wawa ususïta, [...] uka wawajj santo ukhamarak Diosan Yoqapa satäni” sasa (Lucas 1:31, 35). Ukhamasti Jesusajj perfecto jaqënwa, kunjamtï Adanajj qalltan perfectökäna ukhama (Lucas 3:38; 1 Corintios 15:45). Jesusajj suma cuerponïpachänwa, inas María taykapar uñtasitächïna, jupajj judía warmïnwa.\nJesusajj uka tiempon jakasir judío jaqenakjamarakiw sunkhanïna, janiw romanonakjamäkänti. Sunkhani jaqenakajj suma uñjata, respetata ukhamäpjjänwa, ukatwa sunkhap sum khuchurasipjjerïna. Jesusajj ukhamarakiw sunkhapas suma khuchurtʼata, ñakʼutapas qʼoma peintʼata sarnaqerïpachäna. Sansón chachjam nazareonakakiw ñakʼut jan khuchurasipjjerïkänti (Números 6:5; Jueces 13:5).\nJesusajj chʼaman jaqëpachänwa, jupajj 33 maranak aka oraqenkkasajj jila partejj carpinterotwa trabajïna, uka tiemponjja janiw jichjam walja herramientanakajj utjkänti (Marcos 6:3). Diosat yatiyañ qalltkäna ukhajja, Jesusajj sapakiw “aljirinakarojj ovejanakamp vacanakamp chik templot alissüna. Turkirinakan qollqenakapsa waranukünwa, mesanakapsa qʼal jaqorpayäna” (Juan 2:14-17). Ukham lurasajj chʼamanïtapwa uñachtʼayistu. Diosajj mä cuerpo wakicharapkäna ukampejja, munañap phoqañapänwa, ukatwa Jesusajj akham säna: “Diosan Reinopat suma yatiyäwinak yaqha markanakar yatiyir sarañajajj wakisirakiwa, nayajj ukataki khitanitätwa” sasa (Lucas 4:43). Jesusajj Palestina taqe markpachanwa Diosat yatiyäna, ukatakejj chʼamanïñaw wakisïna.\nJesusajj kunja munasirïnsa ukajj qhanaw ajanupan amuyaspachäna. Ukatwa qarjatanakasa, llakitapkäna uka jaqenakas Jesusan arunakapar jankʼak istʼapjjpachäna (Mateo 11:28-30). Jesusan munasirïtapajja, arunakapar jukʼamp confiyañatakiw jaqenakar yanaptʼäna. Wawanakas Jesusan ukar jutapjjarakïnwa, ukatwa Biblianjja ‘wawanakar qhomjjartʼänwa’ sasajj qhanañchi (Marcos 10:13-16).\nJesusajj janïr jiwayatäkäna ukhajj walsa tʼaqeskchïnjja, janiw llakit sarnaqerïkänti. Amuytʼañataki, Caná markan utjkäna uka casarasïwinjja, Jesusajj umwa suma vinor tukuyäna, ukhamat casarasïwin kusisiñ utjañapatakejj yanaptʼäna (Juan 2:1-11). Yaqha horasanjja, Jesusajj jan armkay yatichäwinakwa jaqenakar yaticharakïna (Mateo 9:9-13; Juan 12:1-8).\nTaqe luratanakapat sipansa, Jesusajj Diosan arunakap jaqenakar yatiyasaw wiñay jakañ suytʼäwinïpjjañapatak yanaptʼawayi (Juan 11:25, 26; 17:3). 70 discipulonakapajj Diosat yatiyanisajj kuttʼanipjjäna ukhajja, Jesusajj ‘kusisiñampi phoqtʼatänwa’, ukatjja akham sarakïnwa: “Sutinakamajj alajjpachan qellqatätap laykuw kusisipjjañamajja” sasa (Lucas 10:20, 21).\n“JUMANAKAJJ JANIW UKHAMÄPJJAÑAMÄKITI”\nJesusajj aka oraqenkkäna uka tiemponjja, religión pʼeqtʼirinakajj jachʼañchayasïña, sum uñjatañ thaqapjjäna (Números 15:38-40; Mateo 23:5-7). Ukatwa Jesusajj apostolonakapar janiw ukhamäpjjañamäkiti sasin ewjjtʼäna (Lucas 22:25, 26). Jesusajj sänwa: “Escribanakat amuyasipjjam, jupanakajj kayukam purir isinakamp isintasisaw taqe cheqans sarnaqañ munapjje, qhatunakan aruntayasiñsa wal munapjjaraki” sasa (Marcos 12:38).\nJesusajj janiw religión pʼeqtʼirinakjamäkänti, jupajj mayni jaqenakjamakïnwa, ukatwa awisajj Jesusajj khitïnsa uk jaqenakajj jan amuyapkänti (Juan 7:10, 11). 11 apostolonakapat sipansa, janiw jukʼamp jachʼa jaqëkänsa ni jukʼamp chʼamanïkansa. Ukatwa aljantkäna uka Judas chachajj Jesusar uñtʼapjjañapatakejj “mä señal” churäna, jampʼattʼasa (Marcos 14:44, 45).\nJesusajj kunjamänsa uk janis sum yatkstanjja, janiw kunjamtï cuadronakan pintapki ukhamäkänti. Ukhamarusa kunjamäpunïnsa uk sum yatjjatañat sipansa, kunjamsa Jesusarojj jichha tiempon uñjañasa uk yatiñaw jukʼamp wakiskirejja.\n“AKAT MÄ JUKʼAMPIROJJ JANIW AKAPACHAJJ MAYAMPSA UÑJ-JJETANITI”\nUka arunak arskäna ukat mä qhawqha horanakatwa Jesusar jiwayapjjäna, imtʼanjjapjjarakïna (Juan 14:19). Jupajj “jakañap churañatakiw juti, ukhamat waljanir juchat kutsuyañataki” (Mateo 20:28). Kimsa urunak pasatatsti Diosajj ‘espíritu cuerponwa jaktayarakïna’, ukhamat discipulonakapajj “jupar uñjapjjañapataki” (1 Pedro 3:18; Hechos 10:40). Jaktayatäjjäna ukhajja, ¿Jesusajj kunjamäpachänsa? Amuyatajj janiw nayrjamäjjänti. Juparojj janiw amigonakapas uñtʼjjapjjänti. María Magdalena sutini warmejja, jupajj huerta uñjir jaqëpachawa sasaw amuyäna, ukat Emaús markar sarapkäna uka pä discipulonakapasa, mä forasteropachäwa sasaw Jesusat amuyapjjarakïna (Lucas 24:13-18; Juan 20:1, 14, 15).\n¿Jichhürunakan Jesusajj kunjamäpachasa? Jesusan jiwatapat 70 maranak pasjjäna ukhajja, apóstol Juanajj walja visionanakanwa Jesusar uñjäna. Juanajj janiw mä cruzan wal tʼaqesiskir mä jaqer uñjkänti, jan ukasti Jesusarojj “reyinakansa Reyipa, munañaninakansa Tatitupa” ukhamwa uñjäna. Jupajj niyaw Dios contra saytʼirinakarusa demonionakarus tukjani, ukatjja walja bendicionanakwa apanirakini (Apocalipsis 19:16; 21:3, 4).\nMateo, Marcos, Lucas, Juan libronakanjja kunsa Jesusajj yatichäna, kunanaksa luräna ukanakwa qhanañchaski, taqe ukanak yatjjatañajj wal yanaptʼiristam.\nDiosan pä yatiyäwinakapa\nMariajj janïr casaratäkasinwa usuriptäna\nTaqe chuymaw Diosan templopar munasïna